cyanic-selkie/wikianc huggingface dataset:
ഹെലൻ മയോ
മെഡിക്കൽ നേട്ടങ്ങൾക്ക് പുറമേ, മയോ മറ്റ് നിരവധി സംഘടനകളിലും പങ്കാളിയായിരുന്നു. അഡ്‌ലെയ്‌ഡ് യൂണിവേഴ്‌സിറ്റിയിൽ 1914 മുതൽ 1960 വരെ യൂണിവേഴ്‌സിറ്റി കൗൺസിലിൽ സേവനമനുഷ്ഠിച്ച അവർ (ഓസ്‌ട്രേലിയയിൽ ഇത്തരമൊരു സ്ഥാനത്തേക്ക് തിരഞ്ഞെടുക്കപ്പെട്ട ആദ്യത്തെ വനിത) അവിടെ ഒരു വനിതാ ക്ലബ്ബും ബോർഡിംഗ് കോളേജും സ്ഥാപിക്കുകയും ചെയ്തു.
പ്രൊഫഷണൽ വനിതകൾക്കായുള്ള അഡ്‌ലെയ്ഡ് ലൈസിയം ക്ലബ്ബിന്റെ സ്ഥാപക കൂടിയാണ് അവർ. 1967 നവംബർ 13-ന് മയോ അന്തരിച്ചു.
ആദ്യകാലജീവിതം
1878 ഒക്ടോബർ 1-ന് ഓസ്‌ട്രേലിയയിലെ അഡ്‌ലെയ്ഡ് നഗരത്തിലാണ് ഹെലൻ മേരി മയോ എന്ന പേരിൽ അവർ ജനിച്ചത്. ഒരു സിവിൽ എഞ്ചിനീയറായിരുന്ന ജോർജ്ജ് ഗിബ്സ് മയോയുടെയും (1845-1921) ഹെൻറിയെറ്റ മേരി മായോയുടെയും (മുമ്പ് ഡോണ്ൽഡൻ 1852–1930) ഏഴു മക്കളിൽ മൂത്തവളായിരുന്നു അവർ. അതുപോലെതന്നെ അവർ അഡ്‌ലെയ്ഡിലെ പ്രമുഖ ഡോക്ടറായിരുന്ന ജോർജ്ജ് മയോയുടെയും മരിയ ഗാൻഡിയുടെയും കൊച്ചുമകളായിരുന്നു. 10 വയസ്സുള്ളപ്പോൾ, അവൾ ഒരു സ്വകാര്യ അദ്ധ്യാപകനിൽനിന്ന് പതിവായി പാഠങ്ങൾ സ്വീകരിക്കാൻ തുടങ്ങിയതോടെയാണ് അവളുടെ ഔപചാരിക വിദ്യാഭ്യാസം ആരംഭിച്ചത്. 16-ആം വയസ്സിൽ, ഗ്രോട്ട് സ്ട്രീറ്റിലെ പെൺകുട്ടികൾക്കായുള്ള അഡ്വാൻസ്ഡ് സ്‌കൂളിൽ ചേർന്ന (അഡ്‌ലെയ്ഡ് ഹൈസ്‌കൂളിന്റെ മുന്നോടിയായ) മയോ അവിടെനിന്ന് ഒരു വർഷത്തിനുശേഷം 1895-ന്റെ അവസാനത്തോടെ മെട്രിക്കുലേഷൻ പാസായി.
വനിതാ ഡോക്ടർമാരെക്കുറിച്ച് കേട്ടിട്ടില്ലെങ്കിലും, ചെറുപ്പം മുതലേ വൈദ്യശാസ്തര രംഗത്ത് ഒരു കരിയർ പിന്തുടരാനാണ് മയോ തീരുമാനിച്ചത്. എന്നിരുന്നാലും, അന്നത്തെ അഡ്‌ലെയ്ഡ് സർവകലാശാലയിലെ പ്രൊഫസറായിരുന്ന എഡ്വേർഡ് റെന്നി, ഹെലന്റെ പിതാവിനോട് മെഡിസിൻ പഠനം ആരംഭിക്കാൻ തക്ക പ്രായം അവൾക്ക് ആയിട്ടില്ലെന്ന് ഉപദേശിച്ചതിനാൽ, 1896-ൽ മയോ അഡ്‌ലെയ്ഡ് സർവകലാശാലയിലെ ഫാക്കൽറ്റി ഓഫ് ആർട്‌സിൽ ചേർന്നു. ആദ്യ വർഷ പഠനത്തിനൊടുവിൽ അവളുടെ ഇളയ അനുജത്തി ഒലിവിന്റെ മരണം സംഭവിച്ചതോടെ, ആ വർഷത്തെ അവസാന പരീക്ഷ എഴുതാൻ മയോയ്ക്ക് കഴിഞ്ഞില്ല, 1897-ൽ ആദ്യ വർഷത്തെ പഠനം പുനരാരംഭിച്ചപ്പോൾ ആകെയുള്ള അഞ്ച് വിഷയങ്ങളിൽ രണ്ടെണ്ണത്തിന് അവൾ പരാജയപ്പെട്ടു (ലാറ്റിൻ, ഗ്രീക്ക്). പിതാവിന്റെ അനുവാദത്തോടെ 1898-ൽ മയോ വൈദ്യശാസ്ത്ര പഠനത്തിന്  ചേർന്നു. അവൾ അതിസമർത്ഥയായ വൈദ്യശാസ്ത്ര വിദ്യാർത്ഥിനിയായിരുന്ന മയോ, തന്റെ ക്ലാസ്സിൽ ഒന്നാമതെത്തിയതോടെ, അവളുടെ നാലാമത്തെയും അഞ്ചാമത്തെയും വർഷത്തെ പഠനത്തിൽ യഥാക്രമം ഡേവിസ് തോമസ് സ്കോളർഷിപ്പും എവറാർഡ് സ്കോളർഷിപ്പും നേടി.
തൊഴിൽരംഗം
1902 അവസാനത്തോടെ ബിരുദം നേടിയ ശേഷം, മയോ അഡ്‌ലെയ്ഡ് ഹോസ്പിറ്റലിൽ റസിഡന്റ് മെഡിക്കൽ ഓഫീസറായി ജോലിയിൽ പ്രവേശിച്ചു. 1904 ഫെബ്രുവരിയിൽ, പ്രായോഗിക പരിചയം നേടുന്നതിനായി അവർ ഇംഗ്ലണ്ടിലേക്ക് പോയി. അവിടെ ലണ്ടനിലെ ഗ്രേറ്റ് ഓർക്കണ്ട് സ്ട്രീറ്റിലുള്ള ഹോസ്പിറ്റൽ ഫോർ സിക്ക് ചിൽഡ്രണിൽ ക്ലിനിക്കൽ ക്ലാർക്കായി ജോലി ചെയ്തു. മിഡ്‌വൈഫറിയിൽ പരിചയം നേടുന്നതിന്, അവർ ഡബ്ലിനിലെ കൂംബെ വിമൻസ് ഹോസ്പിറ്റലിലേക്ക് പോകുകയും ലണ്ടനിലേയ്ക്ക് മടങ്ങിയശേഷം ഉഷ്ണമേഖലാ വൈദ്യശാസ്ത്രത്തിൽ ഒരു കോഴ്‌സ് പൂർത്തിയാക്കാൻ ഇന്ത്യയിലേക്ക് പോയ അവർ അവിടെ ഒരു വർഷം ഡൽഹിയിലെ സ്‌ത്രീകൾക്കും കുട്ടികൾക്കുമുള്ള കേംബ്രിഡ്ജ് മിഷനിൽ മിഡ്‌വൈഫായി ജോലി ചെയ്തു. 1906-ൽ, അഡ്‌ലെയ്ഡിലേക്ക് മടങ്ങിയ മയോ, കുടുംബവീടിനോട് ചേർന്നുള്ള മോർഫെറ്റ് സ്ട്രീറ്റിൽ പിതാവിന്റെ ഉടമസ്ഥതയിലുള്ള സ്ഥലത്ത് ഒരു സ്വകാര്യ പ്രാക്ടീസ് ആരംഭിച്ചു. അവളുടെ ഒഴിവു സമയങ്ങളിൽ, അഡ്‌ലെയ്ഡ് ഹോസ്പിറ്റലിൽ ലബോറട്ടറി ജോലികളിലേർപ്പെടുകയും അഡ്‌ലെയ്ഡ് ചിൽഡ്രൻസ് ഹോസ്പിറ്റലിൽ ഓണററി അനസ്‌തറ്റിസ്റ്റായി നിയമനം ഏറ്റെടുക്കുകയും ചെയ്തു.
കുടുംബം
ഹെലൻ മയോ വിവാഹം കഴിച്ചിട്ടില്ല. മനശാസ്ത്രജ്ഞൻ എൽട്ടൺ മയോ (1880-1949), ജഡ്ജി സർ ഹെർബർട്ട് മയോ (1885-1972) എന്നിവരായിരുന്നു അവളുടെ സഹോദരങ്ങൾ.
റോസ് ഷ്നൈഡർമാൻ
റോസ് ഷ്നൈഡർമാൻ (ജീവിതകാലം: ഏപ്രിൽ 6, 1882 - ഓഗസ്റ്റ് 11, 1972) പോളണ്ടിൽ ജനിച്ച ഒരു അമേരിക്കൻ സോഷ്യലിസ്റ്റും ഫെമിനിസ്റ്റും പ്രമുഖയായ വനിതാ തൊഴിലാളി യൂണിയൻ നേതാക്കളിൽ ഒരാളുമായിരുന്നു. ന്യൂയോർക്ക് വിമൻസ് ട്രേഡ് യൂണിയൻ ലീഗിലെ അംഗമെന്ന നിലയിൽ, 1911 ലെ ട്രയാംഗിൾ ഷർട്ട്‌വെയിസ്റ്റ് ഫാക്ടറി അഗ്നിബാധയേത്തുടർന്ന്തീ സുരക്ഷിതമല്ലാത്ത ജോലിയിടങ്ങളിലെ അവസ്ഥകളിലേക്ക് അവർ ജനശ്രദ്ധ തിരിക്കുകയും, കൂടാതെ വനിതകകൾക്ക് വോട്ടവകാശം നൽകുന്ന ന്യൂയോർക്ക് സ്റ്റേറ്റ് റഫറണ്ടം 1917-ൽ പാസാക്കാൻ ഒരു വോട്ടവകാശവാദിയെന്ന നിലയിൽ സഹായിക്കുകയും ചെയ്തു. അമേരിക്കൻ സിവിൽ ലിബർട്ടീസ് യൂണിയന്റെ സ്ഥാപകാംഗം കൂടിയായിരുന്ന ഷ്നൈഡർമാൻ പ്രസിഡന്റ് ഫ്രാങ്ക്ലിൻ ഡി. റൂസ്‌വെൽറ്റിന്റെ കീഴിൽ നാഷണൽ റിക്കവറി അഡ്മിനിസ്ട്രേഷന്റെ ലേബർ അഡ്വൈസറി ബോർഡിലും സേവനമനുഷ്ഠിച്ചിട്ടുണ്ട്. ഉപജീവനമാർഗത്തേക്കാൾ ഉയർന്ന എന്തെങ്കിലും നേടാനുള്ള തൊഴിലാളിയുടെ അവകാശത്തെ സൂചിപ്പിക്കാൻ. "ബ്രഡ് ആൻറ്അ റോസസ്" എന്ന പദപ്രയോഗം സൃഷ്ടിച്ചതിന്റെ ബഹുമതിയും അവർക്കാണ്.
എ ടി.ഐ.എം.ഇ.
ചരിത്രം
വന്ധ്യത അനുഭവിക്കുന്ന ജൂത ദമ്പതികൾക്ക് ഒരു സോഷ്യൽ സപ്പോർട്ട് നെറ്റ്‌വർക്ക് എന്ന നിലയിൽ 1993-ൽ ന്യൂയോർക്കിലെ ബ്രൂക്ലിനിൽ ബോബോവ് ഷാസിഡിക് ദമ്പതികളായ റാബി ഷാളും ബ്രാനി റോസണും ചേർന്ന് എ ടി.ഐ.എം.ഇ. സ്ഥാപിച്ചു.
നിലവിൽ, സംഘടനയ്ക്ക് 7,700-ലധികം രജിസ്റ്റർ ചെയ്ത അംഗങ്ങളുണ്ട്, കൂടാതെ യുണൈറ്റഡ് സ്റ്റേറ്റ്സ്, കാനഡ, ഇംഗ്ലണ്ട്, ഇസ്രായേൽ എന്നിവിടങ്ങളിൽ ബ്രാഞ്ച് ഓഫീസുകൾ പ്രവർത്തിക്കുന്നു.
റോസ് ഷ്നൈഡർമാൻ
ആദ്യകാലം
റോസ് ഷ്നൈഡർമാൻ 1882 ഏപ്രിൽ 6 ന് റഷ്യൻ പോളണ്ടിലെ ചെൽമിന് 14 കിലോമീറ്റർ (9 മൈൽ) വടക്കായി സ്ഥിതിചെയ്യുന്ന സാവിൻ ഗ്രാമത്തിൽ ഒരു ജൂത കുടുംബത്തിലെ നാല് മക്കളിൽ ആദ്യത്തെയാളായി റേച്ചൽ ഷ്നൈഡർമാൻ എന്ന പേരിൽ ജനിച്ചു. അവളുടെ മാതാപിതാക്കളായ സാമുവൽ, ഡെബോറ (റോത്ത്മാൻ) ഷ്നൈഡർമാൻ ദമ്പതികൾ തയ്യൽ വ്യാപാരത്തിൽ ഏർപ്പെട്ടിരുന്നു. ഷ്നൈഡർമാൻ ആദ്യം സാവിനിലെ ആൺകുട്ടികൾക്കായി സംവരണം ചെയ്തിരുന്ന ഹീബ്രു സ്കൂളിലും പിന്നീട് ചെലോമിലെ ഒരു റഷ്യൻ പബ്ലിക് സ്കൂളിലും വിദ്യാഭ്യാസം ചെയ്തു. 1890-ൽ കുടുംബം ന്യൂയോർക്ക് നഗരത്തിലെ ലോവർ ഈസ്റ്റ് സൈഡിലേക്ക് കുടിയേറി. 1892 ലെ ശൈത്യകാലത്ത് കുടുംബത്തെ ദാരിദ്ര്യത്തിനു നടുവിൽ ഉപേക്ഷിച്ചുകൊണ്ട് ഷ്നൈഡർമാന്റെ പിതാവ് മരണമടഞ്ഞു. മാതാവ് ഒരു തയ്യൽക്കാരിയായി ജോലി ചെയ്തുകൊണ്ട് കുടുംബത്തെ ഒരുമിച്ച് നിർത്താൻ ശ്രമിച്ചുവങ്കിലും സാമ്പത്തിക ബുദ്ധിമുട്ട് നേരിട്ട അവർ കുട്ടികളെ കുറച്ചുകാലം ജൂത അനാഥാലയത്തിൽ പാർപ്പിക്കാൻ നിർബന്ധിതയായി. വിദ്യാഭ്യാസം തുടരാൻ അവൾ ആഗ്രഹിച്ചിരുന്നുവെങ്കിലും ആറാം ക്ലാസിനുശേഷം 1895-ൽ ഷ്നൈഡർമാൻ വിദ്യാലയ ജീവിതം ഉപേക്ഷിച്ചു. ഒരു ഡിപ്പാർട്ട്‌മെന്റ് സ്റ്റോറിൽ കാഷ്യറായി ജോലിക്ക് പോയ അവർ തുടർന്ന് 1898-ൽ ലോവർ ഈസ്റ്റ് സൈഡിലെ ഒരു ക്യാപ് ഫാക്ടറിയിൽ ലൈനിംഗ് സ്റ്റിച്ചറായി ജോലി ചെയ്തു. 1902-ൽ അവളും കുടുംബത്തിലെ മറ്റുള്ളവരും മോൺട്രിയലിലേക്ക് താമസം മാറ്റിയശേഷം അവിടെ തീവ്ര രാഷ്ട്രീയത്തിലും ട്രേഡ് യൂണിയനിസത്തിലു താൽപ്പര്യമുണ്ടായി. സാമൂഹ്യ പ്രവർത്തകനും എഡിറ്ററുമായിരുന്ന ഹാരി ഷ്നൈഡർമാൻ അവരുടെ സഹോദരൻ ആയിരുന്നു.
എ ടി.ഐ.എം.ഇ.
സേവനങ്ങൾ
ദമ്പതികൾക്കായുള്ള സോഷ്യൽ സപ്പോർട്ട് ഫോറങ്ങൾ, ചികിത്സകൾക്കുള്ള സാമ്പത്തിക സഹായത്തിനുള്ള ഉറവിടങ്ങൾ ഏകോപിപ്പിക്കൽ, വിദ്യാഭ്യാസ പരിപാടികൾ, ഫിസിഷ്യൻ റഫറലുകൾ, ദത്തെടുക്കൽ സേവനങ്ങൾ, ഗർഭം നഷ്ടപ്പെടുന്നതിനുള്ള പിന്തുണാ പരിപാടി എന്നിവ ഉൾപ്പെടെയുള്ള സേവനങ്ങൾ ഓർഗനൈസേഷൻ വാഗ്ദാനം ചെയ്യുന്നു. ഏറ്റവും പുതിയ ഫെർട്ടിലിറ്റി സാങ്കേതികവിദ്യകളെക്കുറിച്ചുള്ള കാലികമായ വിവരങ്ങൾ ഉൾക്കൊള്ളുന്ന ഒരു ത്രൈമാസ മാസികയും സംഘടന പ്രസിദ്ധീകരിക്കുന്നു.
പുറം കണ്ണികൾ
വർഗ്ഗം:ഒബ്സ്റ്റട്രിക്സ് ആൻഡ് ഗൈനക്കോളജി സംഘടനകൾ
വഘാർഷപത്
വഘാർഷപത് (അർമേനിയൻ: Վաղարշապատ pronounced [vɑʁɑɾʃɑˈpɑt]) അർമേനിയയിലെ നാലാമത്തെ വലിയ നഗരവും അർമാവിർ പ്രവിശ്യയിലെ ഏറ്റവും ജനസംഖ്യയുള്ള മുനിസിപ്പൽ സമൂഹവുമാണ്. രാജ്യ തലസ്ഥാനമായ യെറിവാന് 18 കിലോമീറ്റർ (11 മൈൽ) വടക്ക്, അടയ്ക്കപ്പെട്ട തുർക്കി-അർമേനിയൻ അതിർത്തിയ്ക്ക് 10 കിലോമീറ്റർ (6 മൈൽ) വടക്കു ഭാഗത്തായാണ് പട്ടണം സ്ഥിതിചെയ്യുന്നത്. 1945 നും 1995 നും ഇടയിൽ ഇതിന്റെ ഔദ്യോഗിക നാമമായിരുന്ന എജ്മിയാറ്റ്സിൻ (എച്ച്മിയാഡ്സിൻ അല്ലെങ്കിൽ എറ്റ്ച്ച്മിയാഡ്സിൻ, Էջմիածին, [ɛd͡ʒmjɑˈt͡sin] എന്നിങ്ങനെയും ഉച്ചരിക്കപ്പെടുന്നു) എന്ന പേരിലും പട്ടണം പൊതുവേ അറിയപ്പെടുന്നു. സംസാരഭാഷയിലും ഔദ്യോഗിക ഭരണ രംഗത്തും ഇപ്പോഴും ഉപയോഗിക്കപ്പെടുന്ന ഒരു പേരാണിത്.
അർമേനിയൻ അപ്പസ്തോലിക് സഭയുടെ കേന്ദ്രമായ എച്ച്മിയാഡ്‌സിൻ കത്തീഡ്രൽ, മദർ സീ ഓഫ് ഹോളി എച്ച്മിയാഡ്‌സിൻ എന്നിവ സ്ഥിതിചെയ്യുന്നിടം എന്ന നിലയിലാണ് നഗരത്തിന്റെ പ്രശസ്തി. പാശ്ചാത്യ സ്രോതസ്സുകളിൽ ഇത് അനൗദ്യോഗികമായി "വിശുദ്ധ നഗരം"" എന്നും അർമേനിയ രാജ്യത്തിന്റെ "ആത്മീയ തലസ്ഥാനം" എന്നും അറിയപ്പെടുന്നു (հոգևոր մայրաքաղաք). പുരാതന ഗ്രേറ്റർ അർമേനിയയുടെ പ്രധാന നഗരങ്ങളിലൊന്നും തലസ്ഥാനവുമായിരുന്നു ഇത്. 20-ആം നൂറ്റാണ്ടിന്റെ പ്രാരംഭത്തിൽ ഒരു ചെറു പട്ടണമായി ചുരുങ്ങിപ്പോയ ഇത് സോവിയറ്റ് കാലഘട്ടത്തിൽ വികാസനത്തിലേയ്ക്ക് കുതിയ്ക്കുകയും, ഫലത്തിൽ യെറിവന്റെ ഒരു പ്രാന്തപ്രദേശമായി മാറുകയും ചെയ്തിരുന്നു.  2016 ലെ കണക്കുകൾ പ്രകാരം അതിന്റെ ജനസംഖ്യ 37,000-ൽ അധികം ആയിരുന്നു.
പദോൽപ്പത്തി
മോവ്സെസ് ഖൊറെനാറ്റ്സിയുടെ അഭിപ്രായത്തിൽ, പുരാതന ഗ്രീക്ക് ദേവതയായ ആർട്ടെമിസിൽ നിന്ന് ഉരുത്തിരിഞ്ഞ ആർട്ടിമെഡ് ( Արտիմէդ ) ആയി അറിയപ്പെട്ടിരുന്ന പ്രദേശമായിരുന്നു വഘാർഷപത്. പിന്നീട്, വാർഡ്‌ജസ് മനൂക്ക് രാജകുമാരൻ അവാൻ വർഡ്ഗെസി ( Աւան Վարդգէսի, "ടൗൺ ഓഫ് വാർഡ്‌ജസ്") അല്ലെങ്കിൽ വാർഡ്‌ജെസവൻ (Վարդգէսաւան) എന്ന് പുനർനാമകരണം ചെയ്ത ഈ ജനവാസകേന്ദ്രം അർമേനിയയിലെ ഒറോണ്ടസ് I സകാവാക്യാറ്റ്സ് രാജാവിന്റെ (ബിസി 570-560) ഭരണകാലത്ത്, കസാഗ് നദിയുടെ തീരത്തിനടുത്തായി അദ്ദേഹം പുനർനിർമ്മിച്ചിരുന്നു. എന്നിരുന്നാലും, ബൈസന്റൈൻ ചരിത്രകാരനായ പ്രോകോപിയസ് തന്റെ ആദ്യ പുസ്തകമായ വാർസ് ഓഫ് ജസ്റ്റിനിയനിൽ വലാഷാബാദ് (ബലഷാബാദ്) എന്ന് പരാമർശിക്കുന്ന ഈ നഗരം, അർമേനിയയിലെ രാജാവായ വോലോഗാസെസ് ഒന്നാമന്റെ പേരിലാണ് അറിയപ്പെടുന്നത്.
ആദ്യകാല ചരിത്രം
ബിസി മൂന്നാം സഹസ്രാബ്ദം മുതൽക്കുതന്നെ പുരാതന വഘാർഷപത് പ്രദേശത്ത് ജനവാസമുണ്ടായിരുന്നു. മെറ്റ്‌സമോർ കോട്ട, ശ്രേഷ് ഹിൽ, മൊഖ്റാബ്‌ളർ ഹിൽ തുടങ്ങി നിരവധി സ്ഥലങ്ങൾ നവീന ശിലായുഗ കാലഘട്ടത്തിലേതാണ്. യുറാർട്ടിയൻ രാജാവായ റൂസ II (ബിസി 685–645) അവശേഷിപ്പിച്ച ലിഖിതങ്ങളിൽ നിന്നാണ് വാഘർഷപതിനെക്കുറിച്ചുള്ള രേഖപ്പെടുത്തപ്പെട്ട ആദ്യകാല പരാമർശനങ്ങൾ കണ്ടെടുക്കപ്പെട്ടത്. ഈ ലിഖിതങ്ങളിൽ പട്ടണം കുവാർലിനി (ڿուարլինի) എന്ന് പരാമർശിക്കപ്പെട്ടിരുന്നു. പുരാതന വഘാർഷപതിലെ പുരാവസ്തു സൈറ്റിൽ കണ്ടെത്തിയ ലിഖിതത്തിൽ, ഇൽദാറുണി നദിക്കും (ഹ്രാസ്ദാൻ നദി) കുർലിനി താഴ്‌വരയ്‌ക്കുമിടയിൽ റൂസ II രാജാവ് തുറന്ന ഒരു ജല കനാലിനെക്കുറിച്ചുള്ള വിവരങ്ങൾ അടങ്ങിയിരിക്കുന്നു.
അഞ്ചാം നൂറ്റാണ്ടിലെ എഴുത്തുകാരനായ മൊവ്സെസ് ഖൊറെനാറ്റ്സിയുടെ അഭിപ്രായത്തിൽ, പുരാതന ഗ്രീക്ക് ദേവതയായ ആർട്ടെമിസിൽ നിന്ന് ഉരുത്തിരിഞ്ഞതാണ് വാഘർഷപത്തിന്റെ ഏറ്റവും പഴയ പേരായ ആർട്ടിമെഡ് ( Արտիմէդ). പിന്നീട് അർമീനിയയിലെ ഒറോണ്ടസ് I സകാവാക്യാറ്റ്സ് രാജാവിന്റെ (ബിസി 570-560) ഭരണകാലത്ത്, വാർഡ്‌ജസ് മനൂക്ക് രാജകുമാരൻ കസാഗ് നദിയുടെ തീരത്തിനടുത്തായി പുനർനിർമ്മിച്ചതിനുശേഷം പട്ടണം അവാൻ വർഡ്ഗെസി ( Աւան Վարդգէսի, "ടൗൺ ഓഫ് വാർഡ്‌ജസ്") അല്ലെങ്കിൽ വാർഡ്‌ജെസവൻ (Վարդգէսաւան) എന്ന് പുനർനാമകരണം ചെയ്യപ്പെട്ടു. മഹാനായ ടിഗ്രേൻസ് രാജാവിന്റെ (ബിസി 95-55) ഭരണത്തിൻ കീഴിൽ, ഈ നഗരം ഭാഗികമായി ജൂത ബന്ദികളുടെ ഒരു താമസകേന്ദ്രമായിരുന്നു.
ഒന്നാം നൂറ്റാണ്ടിന്റെ ആദ്യ പകുതിയിൽ, അർമേനിയയിലെ അർസാസിഡ് രാജാവായ വാഘർഷ് ഒന്നാമന്റെ (117-144) ഭരണകാലത്ത്, പഴയ പട്ടണമായ വാർഡ്‌ഗെസവാൻ നവീകരിക്കപ്പെടുകയും വഘാർഷപത് (Վաղարշապատ) എന്ന് പുനർനാമകരണം ചെയ്യപ്പെടുകയും ചെയ്തു. തന്റെ ആദ്യ പുസ്തകമായ വാർസ് ഓഫ് ജസ്റ്റീനിയനിൽ, ബൈസന്റൈൻ ചരിത്രകാരനായ പ്രോകോപിയസ് നഗരത്തെ അർമേനിയയിലെ രാജാവായ വലാഷിന്റെ (ബലാഷ്) പേരുമായ ബന്ധപ്പെട്ട് വലഷാബാദ് (ബലാഷബാദ്) എന്ന് പരാമർശിച്ചിട്ടുണ്ട്. ഈ പേര് അതിന്റെ പിൽക്കാല രൂപത്തിലേക്ക് പരിണമിച്ചു. നോറകാഘാക്ക് (Նորաքաղաք, "പുതിയ നഗരം") എന്നും പിന്നീട് വഘർഷപത് എന്നും അറിയപ്പെട്ട വാർഡ്‌ജസ് പട്ടണം വഘർഷ് ഒന്നാമൻ രാജാവ് പൂർണ്ണമായും പുനർനിർമിക്കുകയും ചുറ്റുമതിൽ നിർമ്മിക്കുകയും ചെയ്തുവെന്ന് മൊവ്‌സെസ് ഖൊറെനാറ്റ്‌സി പരാമർശിക്കുന്നു.
ഭൂമിശാസ്ത്രവും കാലാവസ്ഥയും
യെരേവാനിലെ ഏറ്റവും വലിയ ഉപഗ്രഹ നഗരമെന്നതുപോലെ ജനസംഖ്യാടിസ്ഥാനത്തിൽ അർമേനിയയിലെ നാലാമത്തെ വലിയ നഗരവുംകൂടിയാണ് വഘാർഷപത്. യെറിവാന്റെ പടിഞ്ഞാറ് ഭാഗത്ത്, കസാഖ് നദീതടത്തിൽ, അരാരത്ത് സമതലത്തിന്റെ വടക്കുകിഴക്കൻ അറ്റത്തായി സ്വാർട്ട്സ്നോട്സ് അന്താരാഷ്ട്ര വിമാനത്താവളത്തിന് വളരെ അടുത്താണ് ഇത് സ്ഥിതി ചെയ്യുന്നത്.
മോസസ് ഓഫ് ചോറെന്റെ ഹിസ്റ്ററി ഓഫ് അർമേനിയ, പ്രകാരം ഈ പ്രദേശത്ത് നടത്തിയ നിരവധി പുരാവസ്തു ഗവേഷണങ്ങളുടെ ഫലമായി, പുരാതന നഗരമായ വഘാർഷപത് നിലനിൽക്കാൻ ഏറ്റവും സാധ്യതയുള്ള സ്ഥാനം കസാഖ് നദിക്ക് സമീപത്തുള്ള ശ്രേഷ് കുന്നിൻ പ്രദേശമാണ്.
ശ്രേഷ് ഹിൽ അല്ലെങ്കിൽ ഘുഗോയിലെ കോണ്ട് എന്ന്  നാട്ടുകാർ വിളിക്കുന്ന ഈ കുന്ന് ആധുനിക വാഘാർഷപത്തിന് വടക്കുകിഴക്കായി 500 മീറ്റർ (1,600 അടി) മാത്രം അകലെ, ഒഷാകാനിലേക്കുള്ള വഴിയിലാണ്. 123 മീറ്റർ (404 അടി) നീളമുള്ള ഒരു കൃത്രിമ കുന്നാണിത്. 1870 ലാണ് ഇത് ആദ്യമായി ഖനനം ചെയ്തത്. 1913 ലും 1928 ലും ഈ പ്രദേശം പുരാവസ്തു ഗവേഷകനായ യെർവണ്ട് ലാലയൻ ഖനനം ചെയ്തു. 1945 നും 1950 നും ഇടയിൽ കുന്നിന് ചുറ്റുമായി വൻ തോതിലുള്ള ഖനനങ്ങൾ നടന്നിരുന്നു.
ചരിത്രപരമായി, വഘർഷപത് അർമേനിയൻ മലമ്പ്രദേശത്തിൻറെ ഹൃദയഭാഗത്ത്, അർമേനിയ മേജറിനുള്ളിലായി, അയ്രാറാറത്ത് പ്രവിശ്യയിലെ അരാഗത്സോട്ൻ കന്റോണിലാണ്. സമുദ്രനിരപ്പിൽ നിന്ന് ശരാശരി 853 മീറ്റർ (2,799 അടി) ഉയരത്തിലാണ് നഗരം സ്ഥിതിചെയ്യുന്നത്.
അന മരിയ പെരെസ് ഡെൽ കാമ്പോ
ജീവിതരേഖ
1936 മെയ് 19 ന് മാഡ്രിഡിൽ ജനിച്ച അവർ യാഥാസ്ഥിതിക കുടുംബത്തിലാണ് വളർന്നത്. അവർ 1956 ൽ വിവാഹം കഴിച്ചുവെങ്കിലും ഗുരുതരമായരീതിയിൽ മാനസികമായും ശാരീരികമായും പീഡിപ്പിക്കപ്പെട്ടതിനെത്തുടർന്ന് 1961 ൽ അന മരിയയും മക്കളും ഭർത്താവിനെ ഉപേക്ഷിച്ചുപോയി.
അവലംബം
വർഗ്ഗം:1936-ൽ ജനിച്ചവർ
അമൃത കീർത്തി പുരസ്‌കാരം
വേദപാരമ്പര്യത്തിനും ഇന്ത്യൻ സംസ്കാരത്തിനും നൽകിയ സംഭാവനകൾക്കായി അമൃതാനന്ദമയീ മഠം ഏർപ്പെടുത്തിയ അവാർഡ്‌ ആണ് അമൃത കീർത്തി പുരസ്‌കാരം. 2001 ലാണ് പുരസ്കാരം ഏർപ്പെടുത്തിയത്. ഈ പുരസ്കാരത്തിൽ കലാകാരനായ നമ്പൂതിരി രൂപകല്പ്പന ചെയ്ത സരസ്വതി ശില്പവും  പ്രശസ്തിപത്രവും  1,23,456 രൂപയുടെ കാഷ് അവാർഡും ഉൾപ്പെടുന്നു.
അവലംബം
വർഗ്ഗം:പുരസ്കാരങ്ങൾ
2004 സമ്മർ പാരലീംപിക്സ്
12-ാമത് വേനൽക്കാല പാരാലിംപിക് ഗെയിംസ്, 2004 സെപ്റ്റംബർ 17 മുതൽ സെപ്റ്റംബർ 28 വരെ ഗ്രീസിലെ ഏഥൻസിൽ നടന്ന  അന്തർദേശീയ ലിംപിക് കമ്മിറ്റിയുടെ നിയന്ത്രണത്തിൽ വൈകല്യമുള്ള അത്ലറ്റുകളുടെ ഒരു അന്തർദേശീയ മൾട്ടി കായിക പരിപാടിയായിരുന്നു 2004 സമ്മർ പാരലീംപിക്സ്.136 ദേശീയ പാരലീംപിക്സ് കമ്മിറ്റിയിൽ നിന്നായി 3,806 അത്ലറ്റുകൾ മത്സരിച്ചു. 1919- ൽ 519 മെഡലുകൾ നേടി.
ഏഥൻസിലെ പാരാലിമ്പിക്സിൽ നാല് പുതിയ പരിപാടികൾ അവതരിപ്പിച്ചു. അന്ധർക്കുള്ള 5-a-side ഫുട്ബോൾ, ക്വാഡ്സ് വീൽ ചെയർ ടെന്നീസ്, ജുഡോയിലും സിറ്റി വോളിബോളിലും വനിതാ മത്സരങ്ങൾ എന്നിവയായിരുന്നു. 2000-ലെ വേനൽക്കാല പാരാലിമ്പിക്സിൽ സ്പാനിഷ് ബുദ്ധിശക്തിയും വൈകല്യവുമുള്ള ബാസ്കറ്റ്ബോൾ ടീമിന് ഒരു വിവാദത്തെ തുടർന്ന് അവരുടെ സ്വർണ്ണ മെഡൽ നഷ്ടമായി. ഒന്നിലധികം കളിക്കാർ യോഗ്യതാ ആവശ്യങ്ങളിൽ മാനദണ്ഡത്തിൽ അംഗങ്ങളായിരുന്നില്ല, ID- ക്ലാസ് ഇവന്റുകളിൽ നിന്ന് അവരെ സസ്പെൻഡുചെയ്തിരുന്നു. അത് കണ്ടെത്തിയതിനു ശേഷം മെഡൽ നഷ്ടമാകുകയായിരുന്നു.
ബാഹ്യ ലിങ്കുകൾ
വർഗ്ഗം:സമ്മർ പാരലീംപിക്സ് ഗെയിംസ്
മുകകമൻസി ബീത്ത
ഒരു റുവാണ്ടൻ അഭിനേത്രിയാണ് മുകകമാൻസി ബീത്ത. റുവാണ്ടയിലെ ഏറ്റവും ജനപ്രീതിയാർജ്ജിച്ച നടിമാരിൽ ഒരാളായ ബീത്ത 'റോസിൻ' എന്ന കഥാപാത്രത്തിലൂടെയും ഗിരമാതയിൽ 'ഗിരാമതയുടെ അമ്മ' എന്ന പേരിലും അറിയപ്പെടുന്നു.
സ്വകാര്യ ജീവിതം
ഗറ്റ്സിബോ ജില്ലയിലാണ് അവർ ജനിച്ചത്.
1983-ൽ വിവാഹിതയായ അവർ 6 മക്കളും 4 പേരക്കുട്ടികളുമുള്ള അമ്മയാണ്. അവരുടെ മക്കളായ ഇന്റോർ മസാംബ, ജൂൾസ് സെന്തോർ, സെസിയർ കയിരെബ്വ എന്നിവർ റുവാണ്ടൻ സംസ്കാരത്തിലെ ഏറ്റവും പ്രശസ്തരായ ഗായകരാണ്.
കരിയർ
ദി ഡെഡ്‌ലി സ്പിയർ എന്ന ചിത്രത്തിലൂടെയാണ് അവരുടെ കന്നി സിനിമാ അഭിനയം. ചിത്രത്തിന് ശേഷം, ർവാസിബോ, ഇന്റർ വൈ ഇങ്കോർ, ഗിരാമത നിസിണ്ടി, ഇറ്റ്സ് നോട്ട് ദി എൻഡ്, ഡ്രീംസ്, എനിമി ഓഫ് ലവ്, കൺക്ലൂഷൻ, മേക്ക് മിൽക്ക് തുടങ്ങിയ നിരവധി ജനപ്രിയ ചിത്രങ്ങളിൽ അവർ അഭിനയിച്ചു. തുടർന്ന് അവർ സിറ്റി മെയ്ഡ് എന്ന ജനപ്രിയ ടെലിവിഷൻ പരമ്പരയുമായി ചേർന്നു.
പുറംകണ്ണികൾ
വർഗ്ഗം:റുവാണ്ടൻ നടിമാർ
ഇന്ത്യാ-ചൈന ബന്ധം
ഏഷ്യൻ രാജ്യങ്ങളായ പീപ്പിൾസ്‌ റിപ്പബ്ലിക്ക് ഓഫ്‌ ചൈനയും റിപ്പബ്ലിക്ക് ഓഫ് ഇന്ത്യയും തമ്മിൽ നിലനിൽക്കുന്ന ഉഭയകക്ഷി ബന്ധങ്ങളെ സൂചിപ്പിക്കാനുപയോഗിക്കുന്ന പ്രയോഗമാണ് ഇന്ത്യാ-ചൈന ബന്ധം. ഇത് പ്രാചീനകാലത്തു നിന്നേ നിലനിൽക്കുന്നുണ്ടായിരുന്നെങ്കിലും ആധുനിക കാലഗണനയിൽ 1950-ഇൽ തായ്‌വാനിലെ റിപ്പബ്ലിക് ഓഫ് ചൈന ഭരണകൂടത്തെ പിന്തള്ളി ലോകരാജ്യങ്ങൾ പീപ്പിൾസ്‌ റിപ്പബ്ലിക്ക് ഓഫ്‌ ചൈനയെ അംഗീകരിക്കുന്നതു മുതൽ ആരംഭിക്കുന്നു. പീപ്പിൾസ്‌ റിപ്പബ്ലിക്ക് ഓഫ്‌ ചൈനയെ ആദ്യം അംഗീകരിച്ച രാജ്യങ്ങളുടെ കൂട്ടത്തിലാണ് ഇന്ത്യയുടെ സ്ഥാനം.
കെല്ലി ഓവർട്ടൺ
കെല്ലി ഓവർട്ടൺ ഒരു അമേരിക്കൻ നടിയാണ്. 2016 ലെ സിഫി ഫാന്റസി നാടക പരമ്പരയായ വാൻ ഹെൽസിംഗിൽ വനേസ വാൻ ഹെൽസിംഗ് എന്ന കഥാപാത്രത്തെ അവതരിപ്പിച്ചതിലൂടെയാണ് അവർ അറിയപ്പെടുന്നത്.
ആദ്യകാലം
മസാച്യുസെറ്റ്സിലെ വിൽബ്രഹാമിൽ വളർന്ന ഓവർട്ടൺ, ന്യൂയോർക്ക് നഗരത്തിലെ അമേരിക്കൻ അക്കാദമി ഓഫ് ഡ്രമാറ്റിക് ആർട്‌സിൽ പഠനം നടത്തുകയും അവിടെ സ്ഥാപനത്തിന്റെ പരമോന്നത ബഹുമതിയായ ചാൾസ് ജെഹ്ലിംഗർ അവാർഡ് നേടുകയും ചെയ്തു.
അവലംബം
വർഗ്ഗം:1978-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ ടെലിവിഷൻ നടിമാർ
അഘോരികൾ
പുറം ലോകവുമായി യാതൊരു ബന്ധവുമില്ലാത്തഭാരതീയ സന്ന്യാസിമാരാണ് അഘോരികൾ. അഘോരമൂർത്തി എന്ന സങ്കല്പത്തിൽ ശിവനെയും ചിലപ്പോൾ കാളിയെയും ഭജിച്ചിരുന്ന ഇവർ അസാധാരണങ്ങളായ പല ആചാരങ്ങളും അനുഷ്ഠിച്ചുവരുന്നു.
ചരിത്രം
പ്രാചീനകാലചൈനീസ് സഞ്ചാരിയായിയും പണ്ഡിതനുമായിരുന്ന ഹ്യൂയാൻസാങ്ങിന്റെ ഇന്ത്യയെക്കുറിച്ചുള്ള യാത്രാവിവരണങ്ങളിലാണ് അഘോരികളെക്കുറിച്ച് ആദ്യമായി പരാമർശമുണ്ടായിട്ടുള്ളതെന്ന് കരുതപ്പെടുന്നു. നഗ്നരായ ഈ സന്ന്യാസിമാർ ചിതാഭസ്മം ദേഹത്ത് പൂശിയിരുന്നതായും ഹ്യൂയാൻസാങ്ങ് രേഖപ്പെടുത്തിയിട്ടുണ്ട്.
ജനസംഖ്യ
1901-ലെ സെൻസസ് റിപ്പോർട്ടനുസരിച്ച് ഈ സന്ന്യാസിമാരുടെ എണ്ണം 5,580 ആയിരുന്നു. ഇവരിൽ ബഹുഭൂരിപക്ഷവും ബീഹാറിലും പശ്ചിമ ബംഗാളിലും ശേഷിച്ചവർ അജ്‌മീർ‍-മേർവാഡായിലും ബീഹാറിലും ആണ് താമസിച്ചിരുന്നത്. പുണ്യസ്ഥലങ്ങൾ സന്ദർശിക്കാറുണ്ടായിരുന്ന ഇവർക്ക് ആബുപർവതം, ഗിർനാർ, ബുദ്ധഗയ, കാശി, ഹിംഗ്ളാജ് എന്നിവിടങ്ങളിൽ സന്ന്യാസിമഠങ്ങളുണ്ടായിരുന്നു.
ജീവിതരീതി
അധികം അറിയപ്പെടാത്തതും നിഗൂഢത നിറഞ്ഞതുമാണ്‌ ആഘോര സന്യാസികളുടെ ജീവിതം. ശരീരമാസകലം ചിതാഭസ്മം പൂശി പൂർണനഗ്നരായാണ് ഇവർ നടക്കുന്നത്. മൃതശരീരങ്ങളുമായി വളരെ അടുപ്പം കാണിക്കുന്ന ഇവർ പലതരം ആചാര-അനുഷ്‌ഠാനങ്ങൾക്കും തലയോട്ടികളാണ്‌ ഉപയോഗിക്കുന്നത്‌. കുതിരയുടേതൊഴിച്ച് മറ്റെല്ലാ മൃഗങ്ങളുടെയും മാംസം ഇവർ ഭക്ഷിച്ചിരുന്നു.. മദ്യം, ഭാംഗ്‌ കഞ്ചാവ്‌ തുടങ്ങിയ ലഹരി വസ്തുക്കളും സോമരസവും ഇവരുടെ ഇഷ്ട പാനീയങ്ങളാണ്. .
ആചാരാനുഷ്ഠാനങ്ങൾ
ഹിന്ദുമതത്തിലെ നാല് പ്രധാന വിഭാഗങ്ങളായ വൈഷ്ണവം, ശാക്തേയം, സ്മാർഥം, ശൈവസമ്പ്രദായം എന്നിവയിൽ ഏറ്റവും പഴക്കമേറിയ ശൈവസമ്പ്രദായം അനുവർത്തിച്ചുപോരുന്നവരാണ് അഘോരികൾ. ഇവരെ ശൈവർ എന്നും വിളിക്കുന്നുണ്ട്. ശൈവവിശ്വാസപ്രകാരം സംപൂർണ്ണ പ്രപഞ്ചത്തിലെ സർവ്വവും ശിവമയമാണ്. അഘോരമൂർത്തി എന്ന സങ്കല്പത്തിൽ ശിവനെയും കാളിദേവിയെയും ഭജിച്ചിരുന്ന ഇവർ അസാധാരണങ്ങളായ പല ആചാരങ്ങളും അനുഷ്ഠിച്ചിരുന്നു. ലോകത്തിലെ ഏറ്റവും പുരാതന നഗരങ്ങളിലൊന്നായ 5000ത്തോളം വർഷങ്ങൾ പഴക്കമുള്ള വാരണാസി(ബനാറസ്-കാശി)യാണ് ഇവരുടെ പ്രധാന ആവാസ ഭൂമി. ശിവനെപ്പോലെ ശ്മശാനത്തിലാണ് വാസം. ശരീരത്തെക്കുറിച്ചുളള ചിന്തകൾ ഇവരെ ബാധിക്കുന്നേയില്ല. തങ്ങൾക്ക് പുറത്തുളളതെല്ലാം മിഥ്യയാണെന്ന് ഇവർ വിശ്വസിക്കുന്നു. ആളുകൾ കടന്ന് വരാൻ മടിക്കുന്ന ശ്മശാന ഭൂമികയിൽ തങ്ങൾക്ക് ഏകാഗ്രതയോടെ ധ്യാനിക്കാൻ കഴിയുന്നതായി ഇവർ അവകാശപ്പെടുന്നു.
ധാരാളം അമാനുഷിക ശക്തികൾ  ഉള്ളവരാണ്‌ അഘോരികൾ. വളരെ കഠിനമായ സാധനകൾ ഇവർ അനുഷ്ഠിച്ച് പോരുന്നു. സാധനകളിൽ ഏർപ്പെടുന്നത്‌ പോലെയുള്ള ഇത്തരം അനുഷ്‌ഠാനങ്ങൾ അമാനുഷിക ശക്തികളെ ഉയർത്താൻ സഹായിക്കും എന്നാണ്‌ അവരുടെ വിശ്വാസം. അഘോരി സ്‌ത്രീകൾ കാളിയെപ്പോലെ ചിതാഭസ്‌മം പൂശി മന്ത്രങ്ങൾ ഉച്ചരിച്ചും പെരുമ്പറ കൊട്ടിയും ആഗ്രഹ പൂർത്തീകരണം നടത്തും. അഘോരികളുടെ മാനസികശക്തി അപാരമാണെന്ന് കരുതപ്പെടുന്നു. മന്ത്ര-തന്ത്ര സിദ്ധികൾ കൈവരിച്ച ഒരു സാധകനു ആകാശത്തിൽ നിന്നു സൂര്യകിരണങ്ങളെ ആവാഹിച്ച്‌ അതുകൊണ്ടു അഗ്നികുണ്ഡം ജ്വലിപ്പിക്കാൻ സാധിക്കുമെന്നും ആകാശത്തിൽ മഞ്ഞുമഴപെയ്യിക്കാനും മൂടൽമഞ്ഞുകൊണ്ടു മറ സൃഷ്ടിക്കുവാനും ഇവർക്കു കഴിവുണ്ടെന്നും കരുതുന്നു. എരിയുന്നതീയിൽക്കൂടി നടക്കുക. ആളിക്കത്തുന്ന അഗ്നിയിൽ കിടക്കുക. ത്രിശൂലത്താൽ ആഞ്ഞുകുത്തിയാലും രക്തം വരാതിരിക്കുക തുടങ്ങിയ വിദ്യകൾ മിക്കവർക്കും അറിയാം. ഘടികാരം സ്തംഭിപ്പിക്കുക വസ്ത്രം തനിയെ കീറുക. അതു കത്തിക്കുക. ഒരാളുടെ ധമനികൾപൊട്ടിച്ച്‌ രക്തം ഒഴുക്കുക തുടങ്ങിയ പ്രയോഗങ്ങളൊക്കെ ഏകാഗ്രമാക്കിയ മനസ്സിന്റെ അപാരമായ മന്ത്രസിദ്ധികളുടെ ഫലമാണെന്നും ഇാശക്തിയും,ക്രിയാശക്തിയും യോജിക്കുമ്പോൾ ഇതൊക്കെസാധ്യമാണെന്നും അഘോരികൾ സമർത്ഥിക്കുന്നു. പരകായപ്രവേശം അറിയുന്നവരും അഘോരികളിലുണ്ട്‌. ആത്മാക്കളോടു സംസാരിക്കുവാനും ഇവർക്കു സാധിക്കും. കുണ്ഡലിനീ ശക്തിയെ ഉണർത്തുന്നതിൽ അപാരമായ പ്രാവിണ്യം നേടിയവരാണു അഘോരികൾ.
പുറത്തുനിന്നുള്ള കണ്ണികൾ
വർഗ്ഗം:ഇന്ത്യയിലെ ജനവിഭാഗങ്ങൾ വർഗ്ഗം:ഹൈന്ദവം
ഉൾമേസീ
സപുഷ്പികളിൽപ്പെടുന്ന ഒരു സസ്യകുടുംബമാണ് ഉൾമേസീ (Ulmaceae). ഈ കുടുംബത്തിൽ ഒൻപതു ജീനസ്സുകളാണുള്ളത്. ഇതിലെ മിക്ക സസ്യങ്ങളും വടക്കൻ ഉഷ്ണമേഘയിലാണ് വളരുന്നത്. ആവൽ, ആമത്താളി തുടങ്ങിയവ ഈ സസ്യകുടുംബത്തിലെ അംഗങ്ങളാണ്.
സവിശേഷതകൾ
ഉൾമേസീ സസ്യകുടുംബത്തിൽ നിത്യഹരിത മരങ്ങൾ, ഇലപൊഴിയും മരങ്ങൾ, ചെടികൾ എന്നിവ ഉൾപ്പെടുന്നു. ഇവയുടെ മരത്തൊലിയിലും ഇലകളിലും ഒരു വഴുവഴുപ്പുള്ള ശ്ലേഷ്‌മം കാണപ്പെടുന്നു. ലഘുപത്രങ്ങളായ ഇവയുടെ ഇലകൾ തണ്ടിൽ ഏകാന്തരന്യാസത്തിൽ ക്രമീകരിച്ചതാണ്. ഇലയുടെ വക്കുകൾ പൂർണ്ണവും ജാലികാസിരാവിന്യാസത്തോടു കൂടിയതുമാണ്. പത്രവൃന്തത്തിനു താഴെയായി ഉപപർണ്ണങ്ങൾ കാണപ്പെടുന്നു.
ദ്വിലിംഗ/ഏകലിംഗ സ്വഭാവത്തോടു കൂടിയ ഇവയുടെ പൂക്കൾ ചെറുതുമാണ്.
പോപ്പ പർവ്വതം
പോപ്പ, മദ്ധ്യ മ്യാൻമറിലെ പിഗു പർവ്വതനിരയിലെ ഒരു അഗ്നിപർവ്വതമാണ്. 518 മീറ്റർ (4981 അടി) ആണ് സമുദ്രനിരപ്പിൽ നിന്നുള്ള ഉയരം. പുരാതന പട്ടണമായ ബഗാന് 50 കിലോമീറ്റർ 31 മൈൽ) തെക്കുകിഴക്കായിട്ടാണിതു സ്ഥിതി ചെയ്യുന്നത്. പോപ്പ എന്ന പേര് "പൂവ്" എന്നർത്ഥം വരുന്ന പാലി/സംസ്കൃത പദമായ "പുപ്പ" യിൽ നിന്നാണ്.
ഗ്രീസിലെ ഒളിമ്പസ് പർവ്വതത്തിനു സമാനമായട്ടാണ് ഈ പർവ്വതത്തെ ബർമൻ ജനത കാണുന്നത്. ബർമ്മയിലെ വളരെ ശക്തിയുള്ള 37 "നാറ്റ്സ്്" (ബർമ്മൻ ആത്മാക്കൾ) കളുടെ ഇരിപ്പിടമായിട്ടാണ് ഈ പർവ്വതം സങ്കൽപ്പിക്കപ്പെടുന്നത്. ഈ 37 നാറ്റ്സുകളും പ്രതിമകളുടെ രൂപത്തിലാണ് സ്ഥാപിച്ചിരിക്കുന്നത്.
പോപ്പ പർവ്വതം ഒരു അണഞ്ഞുപോയ അഗ്നിപർവ്വതമാണ്. ഈ പർവ്വതത്തിൽ പോപ്പ ടൌങ്കലാറ്റ് സന്യാസിമഠം സ്ഥിതി ചെയ്യുന്നു സന്യാസിമഠത്തിനു ചുറ്റുമുള്ള ഭാഗം കിഴുക്കാംതൂക്കായ പാറക്കെട്ടുകളാണ്. ഇവിടെ നിന്നു നോക്കിയാൽ ചുറ്റുപാടുമുള്ള പ്രദേശങ്ങളുടെ വിശാലമായി ദൃശ്യം കാണുവാൻ സാധിക്കുന്നതാണ്.
2,500 അടി ഉയരത്തിൽ സ്ഥിതി ചെയ്യുന്ന ഈ സന്യാസി മഠം മ്യാൻമറിന്റെ മദ്ധ്യമേഖലയിലാണ്. ഇവിടേയ്ക്കു കയറുവാൻ 777 പടവുകൾ പണിതുയർത്തിയിരിക്കുന്നു. മഠത്തിന്റെ പരിസരപ്രദേശങ്ങളിൽ അനേകം കുരങ്ങുകൾ താവളമടിച്ചിരിക്കുന്നു.
പോപ്പ പർവ്വതം സമുദ്രനിരപ്പിൽ നിന്ന് 1500 മീറ്റർ ഉയരത്തിലാണ് സ്ഥിതി ചെയ്യുന്നത്. മൌണ്ട് പോപ്പ ദേശീയോദ്യാനത്തിലുൾപ്പെട്ട പർവ്വതമാണിത്. വരണ്ട പ്രദേശമാണെങ്കിലും ഒരു മരുഭൂമിയുടെ മദ്ധ്യത്തിലെ മരുപ്പച്ച പോലെ, പർവ്വതവും സമീപപ്രദേശങ്ങളും പച്ചപുതച്ചു നിൽക്കുന്നു.
ഇവിടുത്തെ മണ്ണ് വളരെ ഫലഭൂയിഷ്ടമായതാണ്. ഈ ഭാഗത്ത് വളരെയധികം പുഷ്പങ്ങള് വിടർന്നു നിൽക്കുന്നു. പർവ്വതവും ദേശീയോദ്യാനവും നിൽക്കുന്ന പ്രദേശത്ത് ഒട്ടനവധി അരുവികളും വെള്ളച്ചാട്ടങ്ങളും സ്ഥിതി ചെയ്യുന്നു.
ചരിത്രവും ഐതിഹ്യവും
ഈ പർവ്വത്തെക്കുറിച്ച് പണ്ടു കാലം മുതൽ ഏതാനും ഐതിഹ്യങ്ങൾ നിലനിൽക്കുന്നുണ്ട്. വലിയൊരു ഭൂകമ്പത്തിൻറെ ഫലമായി രൂപപ്പെട്ട ഈ പർവ്വത്തിൽ സജീവമായിരുന്ന അഗ്നിപർവ്വതം 442 ബ.സി.യിൽ പൊട്ടിത്തെറിക്കുകയും ലാവ സമീപ പ്രദേശങ്ങളിലേയ്ക്കു പരക്കുകയും ചെയ്തു. ഇതൊരു നാറ്റ് ആരാധനാ കേന്ദ്രമാണ്. ബർമ്മയിലെ "മൌണ്ട് ഒളിമ്പസ്" എന്ന് ഈ പർവ്വതത്തെ വിളിക്കാറുണ്ട്. ഓരോ വർഷങ്ങളിലും അനേകം ബർമ്മീസ് തീർത്ഥാടകർ പോപ്പ പർവ്വതം സന്ദർശിക്കാനെത്താറുണ്ട്. "നയോൺ" എന്നറിയപ്പെടുന്ന പൂർണ്ണ ചന്ദ്രൻ പ്രത്യക്ഷമാകുന്ന (മെയ് മാസം മുതൽ ജൂൺ മാസം) സമയത്തും പൂർണ്ണ ചന്ദൻ ദൃശ്യമാകുന്ന "നഡവ്' (നവംബർ മാസം മുതൽ ഡിസംബർ മാസം) വരെയുള്ള കാലത്തുമാണ് ഏറ്റവും കൂടുതൽ തീർത്ഥാടകരും സഞ്ചാരികളും ഇവിടെയെത്തിച്ചേരാറുള്ളത്.  പോപ്പ പർവ്വതത്തിനു താഴ്വാരത്തലെ 10 മൈൽ ദൂരത്തിലുള്ള ക്യാവുക്പഡവുങ്ങിലെ  തദ്ദേശനിവാസികൾ പർവ്വത്തിനു മകളിലേയ്ക്കു ഡിസംബർ മാസത്തിൽ കൂട്ടമായി എത്താറുണ്ട്. അതുപോലെ ഏപ്രിൽ മാസത്തിൽ മ്യാൻമർ പുതുവർഷമായ "തിൻഗ്യാൻ" ആഘോഷിക്കുന്ന വേളയിലും ഇവർ പോപ്പ പർവ്വതമുകളിലെത്തുന്നു. അനവ്രറ്റ രാജാവിൻറെ ഭരണകാലത്ത് ഈ പർവ്വതത്തിനു മുകളിൽ ആഘോഷവേളകളിൽ നൂറു കണക്കിനു മൃഗങ്ങളെ നാറ്റുകൾക്ക് (ആത്മാക്കൾ) ബലി നൽകാറുണ്ടായിരുന്നു.
ബർമ്മീസി വിശ്വാസമനുസരിച്ച്, തീർത്ഥാടകരോ സഞ്ചാരികളോ ചുവപ്പ്, പച്ച, കറുപ്പ് എന്നീ നിറങ്ങളുള്ള വസ്ത്രങ്ങൾ ഉപയോഗിക്കുകയോ ഇറച്ചി, പ്രത്യേകിച്ച പന്നിയിറച്ചി കൊണ്ടുവരുകയോ ചെയ്യാൻ പാടില്ലാത്തതാകുന്നു. ഇങ്ങനെ ചെയ്യുന്നത് "നാറ്റുകൾക്ക്" അപ്രിയമുണ്ടാകുമെന്ന് അവർ വിശ്വസിക്കുന്നു. ബർമ്മയിൽ പ്രാചീന കാലത്ത് കപ്പൽഛേദത്തിൽപ്പെട്ട് എത്തിയ രണ്ടു മുസ്ലിം സഹോദരങ്ങളാണ് ബ്യാത്തയും സഹോദരൻ ബ്യാത്വിയും.
പുരോഗതി
ഈ പ്രദേശം സംരക്ഷിക്കേണ്ടതിൻറെ ആവശ്യകതയെ മുൻ നിറുത്തി പോപ്പ പർവ്വതവും സമീപ പ്രദേശങ്ങളും ഒരു പകൃതി സംരക്ഷണ പ്രദേശവും ദേശീയോദ്യാനവുമായി പ്രഖ്യാപിച്ചിരിക്കുന്നു. ഈ പർവ്വതത്തിനു സമീപത്താണ് ക്യെറ്റ്മാവുക് ജലാശയം സ്ഥിതി ചെയ്യുന്നത്. ഈ പ്രദേശത്ത് ഉൽപാദിപ്പിക്കുന്ന കാർഷിക വിളകൾക്കും ഉദ്യാനത്തിനും ആവശ്യമായ ജലം പ്രദാനം ചെയ്യുന്നത് ഈ ജലസംഭരണിയാണ്. ഇവിടെ ചക്ക, വാഴപ്പഴങ്ങൾ, മാങ്ങ, പപ്പായ എന്നിവയും പൂവിടുന്ന മരങ്ങളായ "സാഗ" (ചംപക്), ഗാൻറ് ഗാവ് (Mesua ferrea Linn) എന്നിവയും കൃഷി ചെയ്ത് ഉൽപാദിപ്പിക്കുന്നു.
പർവ്വത്തെക്കുറിച്ച് ബർമ്മയിലെ തദ്ദേശവാസികളുടെയിടയിൽ പല കെട്ടുകഥകളും നില നിൽക്കുന്നുണ്ട്. പോപ്പ സന്ദർശനം നടത്തി യുദ്ധത്തിനു പുറപ്പെട്ടാൽ വിജയം സുനിശ്ചിതമാണെന്നാണ് പൊതവായി വിശ്വസിക്കപ്പെട്ടിരുന്നത്.
നാടൻ പന്തുകളി
തുകൽകൊണ്ട് ഉണ്ടാക്കിയ പന്താണ് സാധാരണ ഉപയോഗിക്കുക. എണ്ണം പറഞ്ഞ് കൈകൊണ്ട് പന്ത് വെട്ടുകയും കാൽകൊണ്ട് അടിച്ചുമാണ് കളിക്കുന്നത്. പന്ത് എതിർടീമിൻറെ അതിർത്തിക്കപ്പുറത്തേക്ക് അടിച്ചുകളഞ്ഞാണ് എണ്ണം അഥവാ പോയിന്റ് നേടുന്നത്. നാട്ടിൻപുറങ്ങളിൽനിന്നും അന്യംനിന്നു പോകുമായികുന്ന നാടൻ പന്തുകളി ഇപ്പോൾ നവോത്ഥാനത്തിന്റെ പാതയിലാണ്. കേരളാ നേറ്റീവ് ബോൾ ഫെഡറേഷൻ, നേറ്റീവ് ബോൾ അസോസിയേഷൻ എന്നീ സംഘടനകൾ രൂപീകരിക്കപ്പെട്ടതിനുശേഷം എല്ലാ വർഷവും വിവിധ സ്ഥലങ്ങളിൽ നാടൻ പന്തുകളി ടൂർണമെന്റുകൾ സംഘടിപ്പിക്കാറുണ്ട്. ഇതുമൂലം ടീമുകൾക്കും കളിക്കാർക്കും കൂടുതൽ പ്രഫഷണലിസം കൈവന്നിട്ടുണ്ട്. നാടൻ പന്തുകളിക്ക് സംസ്ഥാന കായിക വകുപ്പിന്റെ അംഗീകാരം ലഭിക്കുന്നതിനുവേണ്ട ശ്രമങ്ങൾ നടന്നുവരികയാണ്.
കൊയ്ത്തൊഴിഞ്ഞ പാടത്തും വാഹനത്തിരക്കില്ലാത്ത നാട്ടുവഴികളിലും മറ്റുമായാണ് ഇതു കളിക്കുക. മണർകാട്, പാമ്പാടി, മീനടം, പുതുപ്പള്ളി, എസ്എൻപുരം, പങ്ങട, വാകത്താനം, പനയ്ക്കപറമ്പ്തുടങ്ങിയ സ്ഥലങ്ങളിൽ നാടൻ പന്തുകളി മത്സരങ്ങൾ ടൂർണമെന്റായി തന്നെ സംഘടിപ്പിക്കാറുണ്ട്.
പന്തിന്റെ പ്രത്യേകത
ചടച്ച ചക്രംപോലെ പ്രത്യേക ആകൃതിയിലുള്ള പന്താണ് ഈ കളിക്കുപയോഗിക്കുക. കുട്ടികൾ കളിക്കുമ്പോൾ പലപ്പോഴും തുണിപ്പന്താവും ഉപയോഗിക്കുക. നീളത്തിൽ കീറിയ തുണി വട്ടത്തിൽ ചുറ്റി, ഓരോ ചുറ്റിലും റബ്ബർപാലിൽ മുക്കി ഒട്ടിച്ചാണ് ഇതിനാവശ്യമായ പന്തു തയ്യാർ ചെയ്യുക. നനവോടെ തന്നെ മൺതരികളിൽ ഇട്ടുരുട്ടി ബലം നൽകും. അതേ സമയം മത്സരങ്ങളിലും മറ്റും രണ്ടു പകുതിയായി കൂട്ടിത്തൈച്ച തോൽപ്പന്താണ് ഉപയോഗിക്കുന്നത്. സാധാരണ പന്തുകൾ മൊത്തത്തിൽ ഉരുണ്ടിട്ടാണെങ്കിൽ, നാടൻ പന്തുകളിക്ക് ഉപയോഗിക്കുന്ന പന്ത് ഉഴുന്നുവടയുടെ ആകൃതിയിൽ (നടുക്കു തുളയുണ്ടാവില്ല) പരന്നിട്ടാവും.
കളിനിയമം
രണ്ടു ടീമായോ ഓരോരുത്തർ എതിരാളികളായോ ഈ കളി കളിക്കാം. പന്ത് എണ്ണംപറഞ്ഞു വെട്ടിയാണ് കളിക്കുക. ഇരുവിഭാഗം കളിക്കാർ കളം തിരിഞ്ഞ് മുന്നിലും പിന്നിലുമായാവും നിൽക്കുക. മദ്ധ്യഭാഗത്തോട് അടുപ്പിച്ചു നിൽക്കുന്ന കളിക്കാരനെ പിടുത്തക്കാരൻ എന്നാണു പറയുക. വെട്ടുമ്പോൾ പന്തുനിലം തൊട്ടാൽ പിന്നെ കാലുകൊണ്ടേ കളിക്കാനാവൂ. കൈ തൊടാൻ പാടില്ല. അതേ സമയം ഉയർത്തിവെട്ടിയാൽ എതിർ ടീമിന് വായുവിൽ വച്ചു പന്തുപിടിക്കാം. അങ്ങനെ പിടിച്ചാൽ വെട്ടിയ ടീമിന്റെ ആ വെട്ടു പോയി. അതേ ടീമിലെ അടുത്ത കളിക്കാരന്റെ ഊഴമായി. അങ്ങനെ ഒരു ടീമിന്റെ വെട്ടു മുഴുക്കെ തീർന്നാലാണ് അടുത്ത ടീം കളി തുടങ്ങുക. വെട്ടുന്ന ടീം എതിർ ടീമിന്റെ കളം കവിച്ച് പന്തു തൊഴിച്ചാൽ ഒരെണ്ണം കിട്ടും. കളംകവിക്കുക എന്നാൽ എതിർവശത്തെ അതിർത്തി കടത്തുക എന്നാണ് അർത്ഥം. അപ്പോൾ അതേയാൾക്ക് അടുത്ത എണ്ണം വെട്ടാം. അതേ സമയം എതിർ ടീമാണ് പന്തുതൊഴിച്ച് കളം കവിക്കുന്നതെങ്കിൽ വെട്ടുന്ന ടീമിന്റെ ആ വെട്ടു നഷ്ടപ്പെടും. പന്തു തൊഴിക്കുമ്പോൾ ഉയർന്നുപൊങ്ങിയാലും പിടിക്കാം. അങ്ങനെ പിടിച്ചാൽ പിടിക്കുന്നിടത്തു നിന്ന് വെട്ടി കളംകവിക്കാൻ നോക്കണം. പറ്റിയില്ലെങ്കിൽ കളി തുടരും. അതേ സമയം കളത്തിന്റെ വശത്തെ അതിരുകളിലേക്കു പന്ത് അടിച്ചിട്ടാൽ ഏതു ടീമാണോ അടിച്ചിടുന്നത്, മറു ടീമിന് ഒരു തോണ്ടൽ കിട്ടും. വശത്തെ അതിരു കവിയുന്ന പോയിന്റിൽ നിന്ന് പന്ത് കാലുവച്ച് തോണ്ടിയെറിയാം. വിദഗ്ദ്ധരായ കളിക്കാർ പന്ത് ഒട്ടും ഉയരാതെ തന്നെ അതിവേഗത്തിൽ കളത്തിൽതൊട്ട് പന്തുതോണ്ടും. അതേ സമയം തോണ്ടുമ്പോൾ പന്ത് പൊങ്ങാനുള്ള സാധ്യത കൂടുതലാണ്. അപ്പോൾ എതിർ ടീമിന് പന്തു പിടിക്കാനാകും.
പെരുക്കങ്ങൾ
ഒറ്റ, പെട്ട, പിടിയൻ, താളം, കീഴ്, ഇണ്ടൻ എന്നിങ്ങനെയാണ് പെരുക്കങ്ങൾ. ഓരോ പെരുക്കത്തിലും ഒറ്റയൊന്ന്, ഒറ്റരണ്ട്, ഒറ്റ മൂന്ന് എന്നിങ്ങനെ മൂന്നെണ്ണം വീതമുണ്ട്. ഒരു കൈകൊണ്ടു പന്തുപിടിച്ച് വായുവിലിട്ട് അതേ കൈ നിവർത്തി പന്തിനിട്ട് അടിക്കുന്നതാണ് ഒറ്റ. അങ്ങനെ മൂന്ന് ഒറ്റ പൂർത്തീകരിച്ചാൽ പെട്ട ഒന്നായി. ഒരു കൈകൊണ്ടു പന്തുപിടിച്ച് വായുവിലിട്ട് മറുകൈകൊണ്ടാണ് അടിക്കേണ്ടത്. മൂന്നു പെട്ട കഴിഞ്ഞാൽ പിടിയൻ ഒന്ന്. ഒരു കൈ പുറകിൽ വച്ച്, മറുകൈയിൽ പിടിച്ച പന്ത് അതേ കൈയാൽ വായുവിലിട്ട് അതേ കൈകൊണ്ട് അടിച്ചു തെറുപ്പിക്കുന്നതാണു പിടിയൻ. മൂന്നു പിടിയൻ കഴിഞ്ഞാൽ താളം ഒന്ന്. ഒരു കൈയിൽ പിടിച്ച പന്തു വിട്ട്, അതേ കൈയാൽ തുടയിൽ താളം തല്ലി, പന്തു നിലംതൊടുംമുന്നേ അതേ കൈകൊണ്ട് അടിക്കുന്നതാണു താളം. മൂന്നു താളം കഴിഞ്ഞാൽ കീഴ് ഒന്ന്. ഒരു കാലുപൊക്കി അതിനടിയിലൂടെ ഒരു കൈയിലിരിക്കുന്ന പന്തു മുകളിലേക്കെറിഞ്ഞ് കാലു താഴ്ത്തിയ ശേഷം അതേ കൈകൊണ്ടു പന്തു വെട്ടണം. മൂന്നു കീഴ് കഴിഞ്ഞാൽ ഇണ്ടൻ ഒന്ന്. കൈയിൽ നിന്നു താഴേക്കിടുന്ന പന്തു നിലംതൊടുംമുന്നേ കാലുവച്ച് വെട്ടണം. മൂന്ന് ഇണ്ടൻ ആയാൽ ഒരു ചക്കരയായി. അതോടെ ആ ടീമിന്റെ ആദ്യ ഊഴം തീർന്നു. അടുത്ത ടീമിന്റെയും ഊഴം തീർന്നാൽ മാത്രമേ, രണ്ടാമത്തെ ചക്കരയിലേക്കു പോകാനാവൂ.
ചക്കര
ഒരു ചക്കര എന്നാൽ കളിയുടെ ഒരു റൗണ്ടാണ്. പരമാവധി മൂന്നു ചക്കരയൊക്കെയാണ് ഒരു കളി കളിക്കുക. സ്വന്തം വെട്ട് പരമാവധി ചക്കരയിലെത്തിക്കയും എതിർ ടീമിനെ അതിനു മുന്നേ പൂർണ്ണമായും പുറത്താക്കുകയും ചെയ്യുകയാണ് കളി ജയിക്കാനുള്ള മാർഗ്ഗം. ഓരോ റൗണ്ടിലും ഇരു ടീമിന്റെയും വെട്ട് ഒരു കളത്തിൽ നിന്നാവും. ഇതിനായി ആദ്യം വെട്ടുന്ന ടീമിന്റെ ഊഴം തീരുമ്പോൾ കളം വച്ചുമാറും. ഭൂമിയുടെ ചെരിവും കാറ്റിന്റെ ആനുകൂല്യവും ഒരു ടീമിനെ അമിതമായി സഹായിക്കാതിരിക്കാനാണ്, ഈ മുൻകരുതൽ. ഓലപ്പന്ത് ഉപയോഗിച്ചു കളിക്കുന്ന തലപ്പന്തുകളിയിൽ നിന്നും വ്യത്യസ്തമാണ് ഈ കളി. ഓലപ്പന്തിനെ അപേക്ഷിച്ച് ഉറപ്പുള്ള പന്താണ് ഇതിൽ ഉപയോഗിക്കുന്നത്. കായികാധ്വാനവും അതിനേക്കാൾ ഏറും.
റഫറൻസുകൾ
വർഗ്ഗം:കേരളത്തിലെ നാടൻകളികൾ വർഗ്ഗം:അവലംബം ഇല്ലാത്ത താളുകൾ
നേത്രാവതി പാലം
കർണാടകയിലെ മംഗലാപുരത്ത് ദേശീയപാത 66 -ൽ  നേത്രാവതി നദിക്ക് കുറുകേ നിർമിച്ചിട്ടുള്ള  പാലമാണ് നേത്രാവതി പാലം.  മംഗലാപുരം നഗരത്തെ അതിന്റെ തെക്കൻ പ്രദേശങ്ങളുമായി ബന്ധിപ്പിക്കുന്നത് ഈ പാലമാണ്. മംഗലാപുരം താലൂക്കിലെ ഉള്ളാൾ പട്ടണത്തിൽ  സ്ഥിതിചെയ്യുന്നതിനാൽ ഈ പാലത്തെ ഉള്ളാൾ പാലം എന്നും വിളിക്കുന്നു.
ഈ പാലത്തിന്റെ ആകെ നീളം 830 മീറ്ററാണ്.
ദേശീയപാതവീകസനത്തിന്റെ ഭാഗമായി റോഡുകൾ വീതികൂട്ടിയപ്പോൾ, പഴയ പാലത്തിന് സമാന്തരമായി അധിക പാലം നിർമ്മിക്കുകയും അത് 2014 മാർച്ച് 20 ന് പൊതുജനങ്ങൾക്ക് തുറന്ന്നൽകുകയും ചെയ്തു. പുതിയ പാലത്തിൽ വെള്ളത്തിൽ 18 തൂണുകളും നദിക്കരയിൽ 6 തൂണുകളും ഉൾപ്പെടെ 24 തൂണുകളുണ്ട്. ഓരോ സ്തംഭത്തിന്റെയും ഉയരം 33.25 അടിയാണ്.
അവലംബം
വർഗ്ഗം:ഇന്ത്യയിലെ പാലങ്ങൾ
രാജേന്ദ്ര കുമാരി ബാജ്പേയ്
ഇന്ത്യയിലെ ഒരു പ്രമുഖ രാഷ്ട്രീയ പ്രവർത്തകയും മുൻ കേന്ദ്ര മന്ത്രിയുമായിരുന്നു രാജേന്ദ്ര കുമാരി ബാജ്‌പേയ്‌ (Rajendra Kumari Bajpai) കേന്ദ്ര ഭരണപ്രദേശമായ പുതുച്ചേരിയുടെ ലഫ്റ്റനന്റ് ഗവർണറായിരുന്നു രാജേന്ദ്ര കുമാരി ബാജ്‌പേയ്. ഉത്തർപ്രദേശിലെ സിതാപുർ ലോക്‌സഭാ മണ്ഡലത്തിൽ നിന്ന് 1980, 1984, 1989 എന്നീ വർഷങ്ങളിൽ ഇന്ത്യൻ നാഷണൽ കോൺഗ്രസ്സിന്റെ പ്രതിനിധിയായി മത്സരിച്ച് ലോക്‌സഭയിലേക്ക് തിരഞ്ഞെടുക്കപ്പെട്ടു. മുൻ ഇന്ത്യൻ പ്രധാനമന്ത്രി ഇന്ദിരാഗാന്ധിയുടെ അടുത്ത വിശ്വസ്തയായിരുന്നു.
കുടുംബ ജീവിതം
1925 ഫെബ്രുവരി എട്ടിന് ബിഹാറിലെ ഭഗൽപൂർ ജില്ലയിൽ എസ് കെ മിശ്രയുടെ മകളായി ജനിച്ചു. ഇന്ത്യൻ നാഷണൽ കോൺഗ്രസ്സിന്റെ നേതാവും മധ്യപ്രദേശിലെ പ്രഥമ മുഖ്യമന്ത്രിയുമായ രവിശങ്കർ ശുകഌയുടെ പൗത്രിയുമാണ്. അലഹബാദ് സർവ്വകലാശാലയിൽ നിന്ന് മാസ്റ്റർ ബിരുദവും പിഎച്ച്ഡിയും കരസ്ഥമാക്കി. 1942ലെ ക്വിറ്റ് ഇന്ത്യ പ്രസ്ഥാനത്തിൽ പങ്കെടുത്ത ഡിഎൻ ബാജ്‌പേയിയെ 1947ൽ വിവാഹം ചെയ്തു. ഒരു മകനും മകളുമുണ്ട്.
രാഷ്ട്രീയ ജീവിതം
1962 മുതൽ 1977വരെ ഉത്തർപ്രദേശ് നിയമസഭയിൽ അംഗമായിരുന്നു. ഉത്തർപ്രദേശ് സംസ്ഥാന കോൺഗ്രസ് അധ്യക്ഷയും പ്രധാനമന്ത്രി ഇന്ദിരാഗാന്ധിയുടെ അടുത്ത വിശ്വസ്തയുമായിരുന്നു. 1970 മുതൽ 77 വരെ ഉത്തർപ്രദേശ് സർക്കാരിലെ വിവിധ വകുപ്പുകളിൽ മന്ത്രിയായി. ഉത്തർപ്രദേശിലെ സിതാപുർ ലോക്‌സഭാ മണ്ഡലത്തിൽ നിന്ന് 1980, 1984, 1989 എന്നീ വർഷങ്ങളിൽ ലോക്‌സഭയിലേക്ക് തിരഞ്ഞെടുക്കപ്പെട്ടു. 1984 മുതൽ 86വരെ സ്വതന്ത്ര ചുമതലയുള്ള കേന്ദ്ര സാമൂഹ്യ ക്ഷേമ സഹമന്ത്രിയായി. 1986 മുതൽ 1987 വരെ കേന്ദ്ര തൊഴിൽ സഹമന്ത്രി, 1987 മുതൽ 89 വരെ രാജീവ് ഗാന്ധി മന്ത്രിസഭയിൽ സാമൂഹ്യ ക്ഷേമ മന്ത്രിയായി. 1995 മെയ് രണ്ടു മുതൽ 1998 ഏപ്രിൽ 22 വരെ പുതുച്ചേരിയുടെ ലഫ്റ്റനന്റ് ഗവർണറായി നിയമിതയായി.
അന്ത്യം
കിഡ്‌നി സംബന്ധമായ രോഗത്തെ തുടർന്ന് 1999 ജൂലൈ 17ന് അരഹബാദിൽ വെച്ച് മരണപ്പെട്ടു.
അവലംബം
വർഗ്ഗം:പുതുച്ചേരിയുടെ ലഫ്റ്റനന്റ് ഗവർണ്ണർമാർ വർഗ്ഗം:ഇന്ത്യയിലെ വനിതാ ഗവർണർമാർ വർഗ്ഗം:1925-ൽ ജനിച്ചവർ
മാ ലായ്ചി
മാ ലായ്ചി (ചൈനീസ് : 马来迟) എന്ന "അബുൽ ഫതഹ് മാ ലായ്ചി" ചൈനയിൽ ജീവിച്ചിരുന്ന അതി പ്രശസ്തനായ ഒരു സൂഫി, ഗുരുവും സാമൂഹിക പരിഷ്കർത്താവുമാണ്. സൂഫി പാഠശാലകളിൽ പ്രസിദ്ധമായ ഹുആസ്(മെൻ ഹുഎൻ) സ്ഥാപിതനും നക്ഷബന്ദിയ്യ ഖുഫിയ്യ സരണിയിലെ ആചാര്യനുമായിരുന്നു ഇദ്ദേഹം. ചൈനീസ് മുസ്‍ലിം ചരിത്രത്തിൽ നിർണ്ണായക സ്ഥാനം വഹിക്കുന്ന സരണി വൃന്ദമാണിത്.
ജീവിത രേഖ
ഗൻസു പ്രവിശ്യയിലെ ഹ്ചോവിലെ ഒരു സൈനിക പാശ്ചാത്തല കുടുംബത്തിലായിരുന്നു മാ ലായ്ചിയുടെ ജനനം. പിതാമഹൻ "മാ സൊങ്ശൻ" ഒരു പടത്തലവനായിരുന്നു. പിതാവ് "മാ ചിയൊചി" സൈനിക ഉദ്യോഗസ്ഥ പരിശീലനത്തിൽ വിജയം നേടിയെങ്കിലും സർക്കാർ സേവനം അവസാനിപ്പിച്ച് കച്ചവടത്തിലേക്ക് തിരിഞ്ഞു.
ടിൻടിൻ
മൊട്ടത്തലയിലൊരു മുൻകുടുമയുമായി സാഹസികസഞ്ചാരം നടത്തുന്ന കാർട്ടൂൺ കഥാപാത്രമാണ് ടിൻ ടിൻ. ടിൻടിൻ കോമിക് ബുക്കുകളിലാണ് ഈ കഥാപാത്രം പ്രത്യക്ഷപ്പെട്ടിരുന്നത്. യൂറോപ്പിലെ ഏറ്റവും പ്രശസ്തമായ കോമിക് ബുക്കുകളിലൊന്നാണ്.
മാ ലായ്ചി
ജീവിത രേഖ
മുപ്പത് വർഷത്തോളം "ഹ്ചോ" കേന്ദ്രീകരിച്ചുള്ള മതാത്മീയ അധ്യാപനത്തിന് ശേഷം 1728 ഇൽ അദ്ദേഹം ഹജ്ജ് കർമ്മം നിർവ്വഹിക്കാനായി മക്കയിലെക്ക് തിരിച്ചു. ഹജ്ജിന് ശേഷം അഞ്ച് വർഷകാലത്തോളം ദേശാടനങ്ങളിലൂടെ അതി പ്രശസ്തരായ നിരവധി സൂഫി ഗുരുക്കന്മാരുടെ ശിഷ്വത്വം സ്വീകരിച്ചു അറിവുകൾ നുകർന്നു. മക്ക,യമൻ, കെയ്റോ, ഡമാസ്കസ്, മധ്യേഷ്യ, ബുഖാറ എന്നിവിടങ്ങളിൽ നിന്നൊക്കെയും അദ്ധ്യാത്മ അറിവുകൾ സ്വായത്തമാക്കി സ്വദേശത്തേക്ക് തിരിച്ചെത്തി. ഈ യാത്രകളിൽ "മാ ലായ്ചിയുടെ" ഗുരുക്കന്മാരിൽ പ്രസിദ്ധനായ "മൗലാനാ മഖ്ദൂം" എന്ന സൂഫി പണ്ഡിതൻ മലയാളികളായ മഖ്ദൂം പരമ്പരയിൽ പെട്ട ആളാണെന്ന് വിശ്വസിക്കപ്പെടുന്നു. മാ ലായ്‌ചിയെ "അബു ഫത്ഹ്" എന്ന് വിശേഷിപ്പിച്ചത് "മഖ്ദൂം" ആയിരുന്നു. പ്രധാനിയായി വിശേഷിപ്പിക്കപ്പെടുന്ന മറ്റൊരു സൂഫി ഗുരു "മുഹമ്മദ് ജിബുനി അഹ്‌മദ്‌ അഗലായ്" ആണ്.
ടിൻടിൻ
ചരിത്രം
ജോർജെസ് റെമി(ഹെർഗെ) എന്ന കാർട്ടൂണിസ്റ്റാണ് ഈ കഥാപാത്രത്തിന്റെ രചയിതാവ്. 1929 ജനവരി 10 -ന് 'ലെ വെങ്ടിമെ സീക്കിൾ' എന്ന ബെൽജിയൻ പത്രത്തിന്റെ വാരാന്ത്യഹാസ്യപ്പതിപ്പായ 'ലെ പെറ്റിറ്റ് വിങ്ടിമ'യിലൂടെയാണ് സന്തതസഹചാരിയായ സ്‌നോവി എന്ന നായക്കുട്ടിയുമായി 'ടിൻ ടിൻ' സാഹസിക സഞ്ചാരം തുടങ്ങിയത്.
മാ ലായ്ചി
ജീവിത രേഖ
ചൈനയിലേക്കുള്ള മടക്കത്തിന് ശേഷം സ്വദേശത്ത് പർണ്ണശാല സ്ഥാപിച്ചു കൊണ്ട് മത പ്രബോധന പ്രവർത്തനങ്ങൾക്ക് "മാ ലായ്ചി" തുടക്കം കുറിച്ചു. ഇത് ഹുആസ് പാഠശാല (മെൻ ഹുഎൻ) എന്ന പേരിൽ പ്രസിദ്ധി നേടി. ചൈനയിലെ നക്ഷബന്ദിയ്യ ഖുഫിയ്യ പ്രധാന ആചാര്യന്മാരിലൊരാളായി  വിശേഷിപ്പിക്കപ്പെടുന്ന ഇദ്ദേഹമാണ് ചൈനയിൽ ഇസ്‌ലാം മതം പ്രചരിപ്പിച്ച മത പ്രബോധകരിൽ പ്രധാനി. സൂഫി ഖാൻഖാഹുകളും, ദർഗകളും കേന്ദ്രമാക്കിയും, ദേശാടനങ്ങളിലൂടെയുമുള്ള മുപ്പത്തി രണ്ട് വർഷം നീണ്ട് നിന്ന ഇദ്ദേഹത്തിൻറെ പ്രവർത്തനങ്ങളുടെ ഫലമായി തിബത്തൻ, മംഗോളിയൻ വംശത്തിൽ പെട്ട അനവധി ഗോത്രങ്ങൾ ഒന്നടങ്കം ഇസ്ലാം മതത്തിലേക്ക് പരാവർത്തനം ചെയ്തു. ബുദ്ധ സന്യാസികളുമായും, ബുദ്ധവംശജരുടെ ഇടയിലും താമസിച്ചു സംവാദങ്ങളിലൂടെയും, സ്തോത്ര സദസ്സുകളിലൂടെയും ഗ്രാമങ്ങളെ  ഒന്നടങ്കം ഇസ്ലാം മതം സ്വീകരിപ്പിച്ച ഇദ്ദേഹത്തിൻറെ പ്രബോധന മികവ് ഇന്നും ആ തലമുറ സ്‌മരിക്കുന്നുണ്ട്.
ടിൻടിൻ
ജനപ്രീതി
1999-ൽ 'ലേ മൊൺഡെ' ദിനപത്രം നടത്തിയ സർവേയിൽ 20-ാം നൂറ്റാണ്ടിനെ സ്വാധീനിച്ച പുസ്തങ്ങളിൽ ടിൻ ടിൻ സാഹസികപരമ്പരയലെ അഞ്ചാം വാല്യമായ 'ദ ബ്ലൂ ലോട്ടസും' ഉൾപ്പെട്ടിരുന്നു. 23 കോടി ടിൻ ടിൻ കോമിക്കുകളുടെ പ്രതികൾ ലോകത്തെമ്പാടുമായി വിറ്റുപോയെന്നാണ് കണക്കുകൾ പറയുന്നത്. 70 ഭാഷകളിലേക്ക് ഈ കാർട്ടൂൺ കഥാപാത്ര കോമിക്കുകൾ മൊഴിമാറ്റം ചെയ്യപ്പെട്ടിട്ടുണ്ട്.
മാ ലായ്ചി
ജീവിത രേഖ
1766 ലാണ് മാ ലായ്ചിയുടെ വിയോഗം സംഭവിക്കുന്നത്. ലിൻസ്യ പട്ടണത്തിലാണ് "ഹുആസ് ഗൊൻബെ" (华寺拱北) എന്ന് വിശേഷിപ്പിക്കപ്പെടുന്ന ഇദ്ദേഹത്തിന്റെ സമാധി മണ്ഡപം സ്ഥിതി ചെയ്യുന്നത്.( ഒരു യുദ്ധത്തിലാണ് മരണം എന്നും പറയപ്പെടുന്നു)
ടിൻടിൻ
പുറം കണ്ണികൾ
വർഗ്ഗം:കോമിൿ കഥാപാത്രങ്ങൾ
മാ ലായ്ചി
അവലംബം
വർഗ്ഗം:ചൈനീസ് സൂഫികൾ
ലിസ്ബൺ ഭൂകമ്പം (1755)
പോർച്ചുഗീസ് നഗരമായ ലിസ്ബണിൽ 1755 നവംബർ ഒന്നിനുണ്ടായ ഭൂകമ്പമാണ് ലിസ്ബൺ ഭൂകമ്പം. യൂറോപ്പിനെയാകെ പിടിച്ചു കുലുക്കിയ ഭൂകമ്പം നിമിഷങ്ങൾ മാത്രമേ നീണ്ടു നിന്നുള്ളൂ. ഭൂകമ്പം കാര്യമായ ആളപായം ഉണ്ടാക്കിയില്ലെങ്കിലും കടലിൽ നിന്നുതുടർന്നുണ്ടായ സുനാമിത്തിരകൾ നഗരത്തെ ശവപ്പറമ്പാക്കി മാറ്റി. അറുപതിനായിരത്തോളം പേരുടെ ജീവനാണ് അന്ന് സുനാമിയിൽ നഷ്ടമായത്.
ഈ പ്രകൃതിദുരന്തം 18-ആം നൂറ്റാണ്ടിലെ യൂറോപ്യൻ ചിന്തയെ നിർണ്ണായകമാം വിധം സ്വാധീനിച്ച സംഭവമാണ്. പരമ്പരാഗതമായ ശുഭചിന്തയേയും ദൈവപരിപാലനാവാദത്തേയും (Theodicy) ചോദ്യം ചെയ്യാൻ അത് വോൾട്ടയറെയും മറ്റും പ്രേരിപ്പിച്ചു. ലീബ്നീസിനെപ്പോലുള്ള ചിന്തകന്മാരുടെ ദൈവപരിപാലനാവാദത്തെ പരിഹസിച്ച് വോൾട്ടയർ അദ്ദേഹത്തിന്റെ നായകശില്പമായ കാൻഡീഡ് എന്ന ലഘുനോവൽ എഴുതിയത് ലിസ്ബണിലെ ഭൂകമ്പത്തെ തുടർന്നായിരുന്നു. ഭൂകമ്പങ്ങളുടെ കാരണങ്ങൾ ശാസ്ത്രീയമായി വിശകലനം ചെയ്യുന്ന ഏതാനും പ്രബന്ധങ്ങൾ പ്രസിദ്ധീകരിക്കാൻ ഇത് വിഖ്യാതദാർശനികൻ ഇമ്മാനുവേൽ കാന്റിനും അവസരമൊരുക്കി.
പുറത്തേയ്ക്കുള്ള കണ്ണികൾ
വർഗ്ഗം:പോർച്ചുഗലിലെ ഭൂകമ്പങ്ങൾ വർഗ്ഗം:ലിസ്ബണിന്റെ ചരിത്രം വർഗ്ഗം:18ആം നൂറ്റാണ്ടിലെ സുനാമികൾ വർഗ്ഗം:മൊറോക്കോയിലെ ഭൂകമ്പങ്ങൾ വർഗ്ഗം:ഭൂകമ്പങ്ങൾ
ബ്രോൺവിൻ കിംഗ്
ഒരു ഓസ്‌ട്രേലിയൻ റേഡിയേഷൻ ഓങ്കോളജിസ്റ്റും പുകയില വിരുദ്ധ പ്രചാരകയുമാണ്. ആഗോളതലത്തിൽ നിക്ഷേപ പോർട്ട്‌ഫോളിയോകളിൽ നിന്ന് പുകയിലയെ ഇല്ലാതാക്കാൻ ലക്ഷ്യമിടുന്ന ലാഭേച്ഛയില്ലാതെ പ്രവർത്തിക്കുന്ന സ്ഥാപനമായ ടുബാക്കോ ഫ്രീ പോർട്ട്‌ഫോളിയോസിന്റെ സ്ഥാപകയും സിഇഒയുമാണ് അവർ. വേൾഡ് ഫെഡറേഷൻ ഓഫ് പബ്ലിക് ഹെൽത്ത് അസോസിയേഷന്റെ ഗ്ലോബൽ ചാർട്ടർ ഫോർ ദി പബ്ലിക് ഹെൽത്തിന്റെ നയതന്ത്രജ്ഞയാണ് അവർ.
ജീവചരിത്രം
മെൽബൺ യൂണിവേഴ്സിറ്റിയിൽ കിംഗ് അവരുടെ മെഡിക്കൽ പരിശീലനം പൂർത്തിയാക്കി.[1] ബിരുദാനന്തര ബിരുദത്തിന് ശേഷം, ശ്വാസകോശ അർബുദവും പുകയിലയുമായി ബന്ധപ്പെട്ട മറ്റ് ആരോഗ്യപ്രശ്നങ്ങളും ബാധിച്ച രോഗികളെ ചികിത്സിക്കുന്ന ഓങ്കോളജിസ്റ്റായി ജോലി ചെയ്തു. 2010-ൽ അവർ തന്റെ സൂപ്പർ അനുവേഷൻ ഫണ്ടായ ഹെൽത്ത് സൂപ്പറിന്റെ (ഇപ്പോൾ ഫസ്റ്റ് സ്റ്റേറ്റ് സൂപ്പർ) ഒരു പ്രതിനിധിയുമായി ഒരു കൂടിക്കാഴ്ച നടത്തി. സൂപ്പർ ഫണ്ടിനായുള്ള സ്ഥിരസ്ഥിതി ഓപ്ഷനുകളിലൊന്നിലൂടെ താൻ പുകയിലയിൽ നിക്ഷേപിക്കുകയാണെന്ന് അവർ അറിയിച്ചു. വ്യവസായത്തിന് സംഭാവന നൽകുന്നതിൽ അസ്വസ്ഥയായ അവർ പുകയില രഹിത പോർട്ട്ഫോളിയോകൾ സൃഷ്ടിച്ചു. 40-ലധികം ഓസ്‌ട്രേലിയൻ സൂപ്പർഅനുവേഷൻ ഫണ്ടും (കിംഗിന്റെ യഥാർത്ഥ സൂപ്പർ ഫണ്ട് ഉൾപ്പെടെ) 10 രാജ്യങ്ങളിലെ സാമ്പത്തിക സംഘടനകളും നടപ്പിലാക്കിയ പുകയില രഹിത ധനകാര്യ നയങ്ങൾ പിന്നീട് ഈ സ്ഥാപനം സൃഷ്ടിച്ചിട്ടുണ്ട്.
"നിങ്ങൾ അബദ്ധവശാൽ സിഗരറ്റ് കമ്പനികളിൽ നിക്ഷേപം നടത്തുന്നുണ്ടാകാം" എന്ന വിഷയത്തിൽ 2018-ൽ TEDxSydney-ൽ കിംഗ് അവതരിപ്പിച്ചു.
മസ്ജിദുൽ ഖിബ്‌ലതൈൻ
സൗദി അറേബ്യയിലെ മദീനയിലുള്ള മസ്ജിദ് ഖിബ്‌ലതൈൻ (المسجد القبلتین) മുഹമ്മദ്‌ നബിയുടെയും ഇസ്ലാമിക ചരിത്രത്തിലെയും സുപ്രധാന സംഭവം നടന്ന പള്ളിയാണ്. മദീനയുടെ പടിഞ്ഞാറു ഭാഗത്തുള്ള ഹർറത്തുൽവബ്റ പർവതത്തിന്റെ വടക്കു പടിഞ്ഞാറ് ഭാഗത്ത് അഖീഖുസ്സുഗ്റ താഴ്വരക്ക് അഭിമുഖമായിട്ടാണ് മസ്ജിദ് ഖിബ്‌ലതൈൻ സ്ഥിതിചെയ്യുന്നത്.
ചരിത്രം
മുഹമ്മദ്‌ നബി മദീനയിലെത്തി പതിനേഴ് മാസക്കാലം നിസ്കാരത്തിൽ അഭിമുഖീകരിച്ചിരുന്നത് ജെറുസലേമിലെ ബൈതുൽ മുഖദ്ദസിലേക്കായിരുന്നു. എന്നാൽ മുഹമ്മദ്‌ നബിക്ക് കഅബയോടുള്ള ആത്മബന്ധം വളരെ കൂടുതലായിരുന്നതിനാൽ ഖിബ് ലയായി കഅബാശരീഫ് തിരഞ്ഞെടുക്കപ്പെടണമെന്ന് ആഗ്രഹിച്ചു. തുടർന്ന് കഅബയിലേക്ക് ഖിബ്ല മാറ്റാനുള്ള ഉത്തരവ് ഖുർആനിലൂടെ ലഭിച്ചു. അതു പ്രകാരം നബിയും അനുചരനമാരും കഅബയിലേക്ക് തിരിയുകയും അതിനെ ഖിബ്‌ലയാക്കി സ്വീകരിക്കുകയും ചെയ്തു. നാല് റക്അത്തുള്ള ളുഹ്റിന്റെ രണ്ട് റക്അത്ത് നമസ്കരിച്ച ശേഷമായിരുന്നു ഈ ദൈവകല്പനയുണ്ടായത്. അതിനാൽ ബാക്കി രണ്ട് റക്അത്ത് കഅബക്ക് നേരെ തിരിഞ്ഞാണ് നമസ്കരിച്ചത്. ഒരു നേരത്തെ നമസ്കാരം രണ്ട് വ്യത്യസ്ത ഖിബ്‌ലകളുടെ നേരെ തിരിഞ്ഞ് നിന്ന് നമസ്കരിച്ചതിനാൽ അത് മുതൽ രണ്ട് ഖിബ്‌ലകളുള്ള പള്ളിയെന്നർഥം വരുന്ന മസ്ജിദ് ഖിബ്‌ലതൈൻ എന്ന പേരിൽ അറിയപ്പെട്ടു.
അവലംബം
<References/>
വർഗ്ഗം:മുസ്ലീം പള്ളികൾ
മാരികോപ്പ കൗണ്ടി, അരിസോണ
അമേരിക്കൻ ഐക്യനാടുകളിലെ അരിസോണ സംസ്ഥാനത്തിലെ തെക്കൻ കേന്ദ്രത്തിൽ സ്ഥിതി ചെയ്യുന്ന ഒരു രാജ്യമാണ് മാരികോപ്പ കൗണ്ടി (/ˌmærɪˈkoʊpə/ MARR-i-KOH-pə).2010 ലെ സെൻസസ് പ്രകാരം ഇവിടുത്തെ ജനസംഖ്യ 3,817,117 ആണ്. സംസ്ഥാനത്തെ ഏറ്റവും ജനസംഖ്യയുള്ള കൗണ്ടിയും, അമേരിക്കയിലെ നാലാമത്തെ ഏറ്റവും ജനസംഖ്യയുള്ള രാജ്യവുമാണ് ഇത്. 23 സംസ്ഥാനങ്ങളെ അപേക്ഷിച്ച് ഇവിടെ ജനസംഖ്യ വളരെ കൂടുതലാണ്. ഫീനിക്സ് കൗണ്ടി സീറ്റ് സംസ്ഥാന തലസ്ഥാനവും ഐക്യനാടുകളിലെ ഏറ്റവും ജനസംഖ്യയുള്ള അഞ്ചാമത്തെ നഗരവും ആണ്. മാരികോപ്പ കൗണ്ടി സംസ്ഥാന തലസ്ഥാനവും രാജ്യത്തെ അഞ്ചാമത്തെ ഏറ്റവും ജനസംഖ്യയുള്ള നഗരവുമാണ്.
Elected county officials
†Member was originally appointed to the office.
Air
Other airports located in the county include:
Rail
In terms of freight rail, the Union Pacific Railroad and the Burlington Northern Santa Fe Railroad serve the county.
In terms of passenger rail, greater Phoenix is served by a light rail system. The county has no other passenger rail transport as Amtrak's Sunset Limited, which once served Phoenix until June 2, 1996, has its closest stop in Maricopa in neighboring Pinal County. The train connects Maricopa to Tucson, Los Angeles, and New Orleans three times a week. However it does not stop in Phoenix itself.
County population ranking
The population ranking of the following table is based on the 2010 census of Maricopa County.
† county seat
പുറത്തേക്കുള്ള കണ്ണികൾ
വർഗ്ഗം:അരിസോണയിലെ കൗണ്ടികൾ
മഡ്ഗാവ്
സൗത്ത് ഗോവ ജില്ലയുടെ ഭരണ തലസ്ഥാനവും ഗോവയിലെ ഏറ്റവും ജനസംഖ്യയുള്ള രണ്ടാമത്തെ നഗരവുമാണ് മഡ്ഗാവ്. ഗോവയുടെ വ്യാപാര തലസ്ഥാനം, സാംസ്കാരികതലസ്ഥാനം എന്നീ വിശേഷണങ്ങളും മഡ്ഗാവിനുണ്ട്
പദോൽപ്പത്തി
മാതാഗ്രാമം എന്ന സംസ്കൃതപദത്തിൽനിന്നുമാണ് മഡ്ഗാവ്(Modgāo) എന്ന കൊങ്കിണി വാക്ക് ഉദ്ഭവിക്കുന്നത്. പറങ്കികൾ ഉച്ചാരണ സൗകര്യത്തിനായി അതിനെ മർഗൗ(Margão ) എന്നാക്കി മാറ്റി.
ഭൂമിശാസ്ത്രം
15.3°N, 73.95°Wൽ സമുദ്രനിരപ്പിൽനിന്നും ഏകദേശം 31മീ(102 അടി) ഉയരത്തിലാണ് മഡ്ഗാവിന്റെ സ്ഥാനം.
ഗോവയിലെ തന്നെ ഏറ്റവും പഴക്കം ചെന്ന നഗരങ്ങലിലൊന്നാണ് ഇത്. ദ്രുതഗതിയിൽ വികസിച്ചുകൊണ്ടിരിക്കുന്ന ഒരു ഗോവൻ നഗരമാണ് മഡ്ഗാവ്
കാലാവസ്ഥ
ഉഷ്ണമേഖലാ മൺസൂൺ കാലാവസ്ഥയാണ് മഡ്ഗാവിൽ അനുഭവപ്പെടുന്നത്. ഇവിടുത്തെ ശൈത്യം അത്ര കാഠിന്യമേറിയതല്ല. പൊതുവെ കേരളത്തിന്റേതിനു സമാനമായ കാലാവസ്ഥതന്നെയാണ് ഇവിടേയും ഉള്ളത്. മാർച്ച് മുതൽ മേയ് വരെയുള്ള വേനൽക്കാലത്ത് അന്തരീക്ഷതാപനില 32°C വരെ ഉയരാറുണ്ട്. ഡിസംബർ മുതൽ ഫെബ്രുവരി വരെയുള്ള ശൈത്യകാലത്ത് ഇത് 20 °C മുതൽ 28 °C വരെയായിരിക്കും
ജൂൺ മുതൽ സെപ്തംബർ വരെയുള്ള കാലയളവാണ് മൺസൂൺകാലം. മഡ്ഗാവിലെ വാർഷിക ശരാശരി വർഷപാതം 2881 mm (113.5 inches) ആണ്.
== ചരിത്രംപുരാതനമായ മലബാർ പ്രദേശത്തിൻറെ ഭാഗമായ ഒരു പ്രധാന പ്രദേശമാണ് ഗോവ ഇബ്നു ബത്തൂത്ത തൻറെ യാത്രാവിവരണം ഗോവയെ കുറിച്ച് പ്രതിപാദിക്കുന്നുണ്ട് ഗുജറാത്ത് മുതൽ കാലിക്കറ്റ് വരെ പരന്നുകിടക്കുന്ന വിശാലമായ മലബാർ പ്രദേശത്തിലെ ഹരിത മനോഹരമായ പ്രദേശങ്ങൾ ഉൾക്കൊള്ളുന്ന ഒരു ഭൂപ്രദേശമാണ് ഗോവ ==
വായു
23കി.മീ അകലെയുള്ള ഡാബോലിം വിമാനത്താവളമാണ് മഡ്ഗാവിനേറ്റവും അടുത്തുള്ള വിമാനത്താവളം
മെട്രോ
കൊങ്കൺ റെയിൽ വേയുടെ കീഴിലുള്ള ഒരു സകൈ ബസ് മെട്രോയും പരീക്ഷണാടിസ്ഥാനത്തിൽ മഡ്ഗാവിൽ പ്രവർത്തിക്കുന്നുണ്ട്.
റോഡുകൾ
ദേശിയ പാത 17 മഡ്ഗാവിനെ, ഉഡുപ്പി, മാംഗ്ലൂർ, കർവാർ, ബോംബേ തുടങ്ങിയ നഗരങ്ങളുമായി ബന്ധിപ്പിക്കുന്നു. കൂടാതെ മഡ്ഗാവിനെ പോണ്ടയുമായും മറ്റ് നഗരങ്ങളുമായും ബന്ധിപ്പിക്കുന്ന റോഡ് ശ്രംഖലതന്നെ ഗോവയിലുണ്ട്.
ഭാഷ
മഡ്ഗാവിൽ ഏറ്റവുമധികം ആളുകൾ സംസാരിക്കുന്നത് കൊങ്കണി ഭാഷയാണ്. പോർച്ചുഗീസ് ഭാഷ സംസാരിക്കുന്ന ചെറിയൊരംശം ആളുകളും മഡ്ഗാവിലിന്നുണ്ട്. കൊങ്കണിയെ കൂടാതെ ഇംഗ്ലീഷ്, മറാത്തി ഹിന്ദി മുതലായ ഭാഷകളും മഡ്ഗാവിൽ വ്യാപകമായി സംസാരിക്കുന്നു.
സംസ്കാരം
ഗോവയുടെ സാംസ്കാരികതലസ്ഥാനം എന്നും മഡ്ഗാവ് അറിയപ്പെടുന്നു. 2008ൽ ഗോവൻ മുഖ്യമന്ത്രിയായിരുന്ന ദിഗംബർ കമ്മത്ത് രവീന്ദ്രഭവൻ എന്ന ഒരു സാംസ്കാരിക കേന്ദ്രം മഡ്ഗാവിൽ ഉദ്ഘാടനം ചെയ്യുകയുണ്ടായി. അന്താരാഷ്ട്ര ചലച്ചിത്രോത്സവം (ഇന്ത്യ)ഗോവ അന്താരാഷ്ട്ര ചലച്ചിത്രോത്സവത്തിനും മഡ്ഗാവ് ആതിഥ്യം വഹിച്ചിട്ടുണ്ട്. ഗോവയിലെ ഏറ്റവും വലിയ സ്റ്റേഡിയം സ്ഥിതിചെയ്യുന്നതും മഡ്ഗാവിന് സമീപമാണ്
പുറത്തേക്കുള്ള കണ്ണികൾ
വർഗ്ഗം:ഗോവയിലെ പട്ടണങ്ങൾ
ദ വേ ബാക്ക്
അവലംബം
വർഗ്ഗം:ഇംഗ്ലീഷ് ചലച്ചിത്രങ്ങൾ വർഗ്ഗം:നോവലുകളെ അടിസ്ഥാനമാക്കി നിർമ്മിച്ച ചലച്ചിത്രങ്ങൾ
ഫിലിസ് ബിർക്ക്ബി
നോയൽ ഫിലിസ് ബിർക്ക്ബി (ജീവിതകാലം: ഡിസംബർ 6, 1932 - ഏപ്രിൽ 13, 1994) ഒരു അമേരിക്കൻ വാസ്തുശില്പിയും ഫെമിനിസ്റ്റും ചലച്ചിത്രകാരിയും അദ്ധ്യാപികയും വിമൻസ് സ്കൂൾ ഓഫ് പ്ലാനിംഗ് ആൻഡ് ആർക്കിടെക്ചറിന്റെ സ്ഥാപകയുമായിരുന്നു.
അവലംബം
വർഗ്ഗം:ഡിസംബർ 6-ന് ജനിച്ചവർ വർഗ്ഗം:1932-ൽ ജനിച്ചവർ വർഗ്ഗം:ഏപ്രിൽ 13-ന് മരിച്ചവർ വർഗ്ഗം:1994-ൽ മരിച്ചവർ വർഗ്ഗം:വാസ്തുശില്പികൾ വർഗ്ഗം:ചലച്ചിത്രപ്രവർത്തകർ
ലേഡി ബേഡ് ജോൺസൺ
ക്ലോഡിയ അൾട്ട "ലെഡി ബേഡ്" ജോൺസൺ (ജീവിതകാലം; ഡിസംബർ 22, 1912 – ജൂലൈ 11, 2007) അമേരിക്കൻ ഐക്യനാടുകളുടെ മുപ്പത്തിയാറാമത്തെ പ്രസിഡൻറായിരുന്ന ലിൻഡൻ ബി. ജോൺസൻറെ ഭാര്യയും 1963 മുതൽ 1969 വരെ അമേരിക്കൻ ഐക്യനാടുകളുടെ പ്രഥമവനിതയുമായിരുന്നു. തന്റെ കാലഘട്ടത്തിലെ ഒരു സ്ത്രീക്ക് കിട്ടാവുന്ന ലഭിക്കാവുന്ന ഏറ്റവും നല്ല വിദ്യാഭ്യാസം ലഭിച്ചയാളും, കഴിവുള്ളൊരു മാനേജറും നിക്ഷേപകയുംകൂടിയായിരുന്നു അവർ.
ആദ്യകാലജീവിതം
ക്ലോഡിയ അൽട്ടാ ടെയ്ലർ ടെക്സസിലെ ഹാരിസൺ കൌണ്ടിയിലുള്ളതും ലൂയിസിയാനയുമായുള്ള കിഴക്കൻ അതിർത്തിരേഖയ്ക്കടുത്തുള്ളതുമായ കർനാക് എന്ന നഗരത്തിൽ ജനിച്ചു.
അവലംബം
വർഗ്ഗം:1912-ൽ ജനിച്ചവർ
റെനി ഓൾസ്റ്റഡ്
റെനി ഓൾസ്റ്റഡ് (ജനനം: ജൂൺ 18, 1989) ഒരു അമേരിക്കൻ നടിയും ഗായികയുമാണ്. ഒരു നടിയെന്ന നിലയിൽ കുട്ടിക്കാലം മുതൽക്കുതന്നെ സജീവമായി കലാരംഗത്തുണ്ടായിരുന്ന അവർ സിബിഎസ് ഹാസ്യപരമ്പരയായ സ്റ്റിൽ സ്റ്റാൻഡിംഗിലെ കഥാപാത്രം, ദി സീക്രട്ട് ലൈഫ് ഓഫ് ദ അമേരിക്കൻ ടീനേജർ എന്ന നാടകീയ പരമ്പരയിലെ മാഡിസൺ കൂപ്പർസ്റ്റൈൻ എന്നിവയിലൂടെയാണ് കലാരംഗത്ത് കൂടുതലായി അറിയപ്പെടുന്നത്. കൂടാതെ, പ്രധാനമായും ജാസ് സംഗീതത്തിൽ അവരുടെ നാല് സ്റ്റുഡിയോ ആൽബങ്ങളും റെക്കോർഡുചെയ്യപ്പെട്ടു.
ആദ്യകാലം
ക്രിസ്റ്റഫർ എറിക് ഓൾസ്റ്റെഡിന്റെയും റെബേക്ക ലിൻ ജെഫ്രീസിന്റെയും മകളായി ടെക്സസിലെ കിംഗ്വുഡിൽ റെനി ഓൾസ്റ്റെഡ് ജനിച്ചു. ഓൾസ്റ്റഡ് നോർവീജിയൻ വംശജയാണ്. ബാലനടി എന്ന നിലയിൽ എട്ടാം വയസ്സു മുതൽ സിനിമകളും പരസ്യങ്ങളിലും പ്രത്യക്ഷപ്പെട്ടിരുന്നു. സെന്റർ സ്റ്റേജ് നാടക സ്കൂളിലും പഠിച്ച റെനി ഓൾസ്റ്റഡ് അവരുടെ വെബ്‌സൈറ്റിലെ പൂർവ്വ വിദ്യാർത്ഥികളുടെ പട്ടികയിൽ പരാമർശിക്കപ്പെടുന്നു.
ശ്യാം ശരൺ നേഗി
സ്വതന്ത്ര ഇന്ത്യയിൽ ആദ്യമായി വോട്ട്‌ രേഖപ്പെടുത്തിയ വ്യക്‌തിയാണ്‌ ശ്യാം ശരൺ നേഗി(1917-).
ആദ്യ തെരഞ്ഞെടുപ്പ്
അതി ശൈത്യവും മോശം കാലവസ്ഥയെയും തുടർന്നാണ് ഹിമാചലിൽ തെരഞ്ഞെടുപ്പ് നേരത്തെയാക്കിയത്. 1951 ഒക്ടോബറിലായിരുന്നു ഹിമാചലിൽ വോട്ടെടുപ്പ്. ഇന്ത്യയുടെ മറ്റു ഭാഗങ്ങളിൽ 1952 ഫെബ്രുവരിയിലാണ് തെരഞ്ഞെടുപ്പ് നടന്നത്.ഹിമാചൽ പ്രദേശിലെ കൽപ സ്വദേശിയും മുൻ സ്‌കൂൾ ഹെഡ്‌മാസ്‌റ്ററുമായ ശ്യാം നേഗി കിനൗർ ജില്ലയിലും മാണ്ഡി ലോക്‌സഭാ മണ്ഡലത്തിലും ഉൾപ്പെട്ട സ്‌ഥലമാണു കൽപ.1951 ഒക്‌ടോബർ 25 ന്‌ നടന്ന വോട്ടെടുപ്പിൽ കൽപ്പ ബൂത്തിലെ പോളിംഗ്‌ ഓഫീസർ ആയിരുന്നു ശ്യാം നേഗി. ഡ്യൂട്ടിയിൽ ആയിരുന്നതിനാൽ തന്റെ വോട്ട്‌ ആദ്യം രേഖപ്പെടുത്തിയ നേഗി അങ്ങനെ ഇന്ത്യയുടെ ആദ്യവോട്ടർ എന്ന സ്‌ഥാനം കരസ്‌ഥമാക്കി രാജ്യത്തെ ആദ്യ ലോക്‌സഭാ തെരഞ്ഞെടുപ്പിന്റെ ഭാഗമായി കൽപയിലെ ബൂത്തിൽ വോട്ട്‌ ചെയ്‌തുകൊണ്ടാണ്‌ അദ്ദേഹം ചരിത്രത്തിൽ സ്‌ഥാനം നേടിയത്‌. അന്ന് ചിനി ലോക്സഭ മണ്ഡലത്തിലെ ആദ്യ വോട്ടറായിരുന്നു ശ്യാം ശരൺ നേഗി. പിന്നീടാണ് ചിനി മണ്ഡലം കിന്നൗർ എന്ന് പുനർ നാമകരണം ചെയതത്.
രാജ്യത്ത്‌ ആദ്യമായി വോട്ട്‌ ചെയ്‌ത ജനവിഭാഗം
രാജ്യത്ത്‌ ആദ്യമായി വോട്ട്‌ ചെയ്‌ത ജനവിഭാഗമെന്ന ബഹുമതി കിനാറുകൾ എന്നറിയപ്പെടുന്ന ഗോത്രവർക്കാർക്കും സ്വന്തമായി. മാണ്ഡി-മഹാസു എന്ന ഇരട്ട പാർലമെന്റ്‌ മണ്ഡലത്തിലായിരുന്നു അന്ന്‌ കൽപ. കോൺഗ്രസ്‌ സ്‌ഥാനാർഥികളായ രാജ്‌കുമാരി അമൃത്‌കൗർ, ഗോപി റാം എന്നിവരാണ്‌ ആദ്യതെരഞ്ഞെടുപ്പിൽ വിജയിച്ചത്‌.
1951 ൽ സ്വതന്ത്ര ഇന്ത്യയിലെ ആദ്യ പൊതു തെരഞ്ഞെടുപ്പിൽ ആദ്യമായി വോട്ടു ചെയ്തയാൾ. 63 വർഷങ്ങൾക്കു ശേഷം 97-ാം വയസിലും ഒന്നാമനായിത്തന്നെ ശ്യാംശരൺ നേഗി 2014ൽ വോട്ടുചെയ്തു. ഹിമാചൽ പ്രദേശിലെ കിന്നൗർ മണ്ഡലത്തിലാണ് നേഗി വോട്ടു ചെയ്തത്.ആദ്യ പൊതു തെരഞ്ഞെടുപ്പിൽ വോട്ടു ചെയ്യുമ്പോൾ 34 വയസായിരുന്നു നേഗിക്ക്.പ്രൈമറി സ്‌കൂളിലെ പ്രഥമാധ്യാപകനായിരുന്ന നേഗി 1975 ൽ ആണു വിരമിച്ചത്‌.
വോട്ടുകളുടെ കണക്കുകൾ
ഇതുവരെ അദ്ദേഹം 28 തവണയാണ് നേഗി പൊതുതെരഞ്ഞെടുപ്പിൽ വോട്ടുചെയ്തിട്ടുള്ളത്‌. 16 തവണ ലോക്സഭാ തെരഞ്ഞെടുപ്പിനു വേണ്ടിയും 12തവണ അസംബ്ലി തെരഞ്ഞെടുപ്പിന് വേണ്ടിയും 2013ൽ ഹിമാചൽപ്രദേശ് അസംബ്ലി തെരഞ്ഞെടുപ്പിനു വേണ്ടിയുമാണ് അവസാനം വോട്ട് ചെയ്തിരിക്കുന്നത്.പഞ്ചായത്ത് തെരഞ്ഞെടുപ്പിൽ പോലും വോട്ടുചെയ്യാതിരുന്നിട്ടില്ല.സംസ്‌ഥാനത്തെ എല്ലാ നിയമസഭാ തെരഞ്ഞെടുപ്പുകളിലും തദ്ദേശതെരഞ്ഞെടുപ്പുകളിലും അദ്ദേഹം വോട്ട്‌ ചെയ്‌തിട്ടുണ്ട്‌. മുടങ്ങാതെ വോട്ടുചെയ്യുമ്പോഴും ഏത്‌ പാർട്ടിയിലാണ്‌ വിശ്വസിക്കുന്നതെന്ന്‌ നേഗി വെളിപ്പെടുത്തിട്ടില്ല.നോട്ട സംവിധാനത്താട്‌ അദ്ദേഹത്തിനു താൽപര്യമില്ല. “സ്ഥാനാർത്ഥികളിൽ ആരെയും സ്വീകരിക്കാനാവാത്ത സാഹചര്യമൊന്നും നിലനിൽക്കുന്നി”ല്ലെന്നാണ്‌ കരുതുന്നതെന്ന്‌ നേഗി പറയുന്നു
പ്ളെഡ്ജ് ടു വോട്ട്
ജനങ്ങളെ വോട്ടു ചെയ്യാൻ പ്രേരിപ്പിച്ച് പ്ളെഡ്ജ് ടു വോട്ട് എന്ന പേരിൽ ഗൂഗ്ൾ പുറത്തിറക്കിയ വീഡിയോയിൽ നേഗിയുടെ കഥയാണ് പറയുന്നത് .മുടക്കം വരുത്താതെ വോട്ടു ചെയ്യുന്ന മനുഷ്യന്റെ യഥാർത്ഥ കഥ എന്നാണ്‌ ഗൂഗിളിലെ വീഡിയോയുടെ പേര്‌. മഞ്ഞുമൂടി വർണ്ണശബളമായ കിന്നൗർ ജില്ലയിലെ കൽപക ഗ്രാമത്തിലെ തന്റെ വീട്ടിലിരുന്നു ചായ കുടിക്കുന്ന ദൃശ്യത്തോടെ ആരംഭിക്കുന്ന ഷോട്ട്‌ ഫിലിമിൽ തന്റെ കോട്ടും തൊപ്പിയും ധരിച്ച്‌ വടിയുടെ സഹായത്തോടെ ആപ്പിൾതോട്ടത്തിലും പൈൻമരങ്ങൾക്കിടയിലം കൂടി പോളിംഗ്‌ ബൂത്തിലേക്ക്‌ നേഗി നടന്നു നീങ്ങുന്ന ദൃശ്യമാണുള്ളത്‌. നേഗി ഇന്ത്യയിലെ ആദ്യവോട്ടറാണെന്നും ആദ്യ പോളിംഗ്‌ ബൂത്തുകളിലൊന്നായ കൽപയിൽ 1951 ഒക്ടോബർ 25-നാണ്‌ നേഗി വോട്ട്‌ രേഖപ്പെടുത്തിയതെന്നും ഗൂഗിൾ വെളിപ്പെടുത്തുന്നു. തെരഞ്ഞെടുപ്പ് കമ്മിഷന്റെ ക്യാംപയ്‌നുകളിൽ പ്രതേക പരിഗണയാണ്‌ അദ്ദേഹത്തിന്‌ ലഭിക്കുന്നത്.അദ്ദേഹത്തെ വച്ചു ഷൂട്ടു ചെയ്ത ആൽബം യുട്യൂബിൽ വൻ ഹിറ്റാണ്. ബോളിവുഡിലെ ഇതിഹാസതാരം അമിതാഭ് ബച്ചനും ദിയ മിർസയ്ക്കുമൊപ്പം കമ്മിഷന്റെ പരസ്യങ്ങളിൽ നേഗി പ്രത്യക്ഷപ്പെടുന്നു.
2010ലാണു തെരഞ്ഞെടുപ്പ് കമ്മിഷൻ നേഗിയെ രാജ്യത്തെ ഏറ്റവും പ്രായമുള്ള വോട്ടറായി പ്രഖ്യാപിച്ചത്. അന്നത്തെ തെരഞ്ഞെടുപ്പ് കമ്മിഷണർ നവീൻ ചൗള അദ്ദേഹത്തെ ആദരിക്കുകയും ചെയ്തിരുന്നു.
അവലംബം
വർഗ്ഗം:ഇന്ത്യയിലെ തിരഞ്ഞെടുപ്പുകൾ വർഗ്ഗം:1917-ൽ ജനിച്ചവർ
അനന്തനാഥൻ
ജൈനമതത്തിലെ പതിനാലാമത്തെ തീർത്ഥങ്കരനാണ് അനന്തനാഥൻ. ഇക്ഷ്വാകുവംശത്തിലെ മഹാരാജാവ് സിംഹസേനന്റെയും മഹാറാണി സുയഷയുടെയും പുത്രനാനായാണ് അനന്തനാഥൻ ജനിച്ചത്. വൈശാഖ മാസത്തിലെ കൃഷ്ണപക്ഷത്തിൽ 13-ആം ദിനം അയോദ്ധ്യയിൽ വെച്ചായിരുന്നു ഇദ്ദേഹത്തിന്റെ ജനനം.
ദി യെല്ലോ ഹൗസ് (പെയിന്റിങ്ങ് )
'ദി യെല്ലോ ഹൗസ്'(Het gele huis), alternatively named The Street (De straat),, ഡച്ച് പോസ്റ്റ് ഇപ്രഷനിസ്റ്റ് പെയിന്ററായ വിൻസന്റ വാൻഗോഗിന്റെ 1888കളിലെ ഒരു ഓയിൽ പെയിന്റിങ്ങാണ്.
പുറംകണ്ണികൾ
വർഗ്ഗം:വിൻസെന്റ് വാൻഗോഗിന്റെ ചിത്രങ്ങൾ
ഫാരൽ വില്യംസ്
ഒരു അമേരിക്കൻ ഗായകനും, റാപ്പറും, ഗാനരചയിതാവും, റെക്കോർഡ് നിർമ്മാതാവും, ഫാഷൻ ഡിസൈനറും, സംരംഭകനുമാണ് ഫാരെൽ ലാൻസിലോ വില്യംസ് (/ fəˈrɛl /; ജനനം: ഏപ്രിൽ 5, 1973). ഉറ്റ ചങ്ങാതിയായ ചാഡ് ഹ്യൂഗോയ്‌ക്കൊപ്പം അദ്ദേഹം 1990 കളുടെ തുടക്കത്തിൽ ഹിപ് ഹോപ്പ്, ആർ & ബി പ്രൊഡക്ഷൻ കൂട്ടായ്മയായ ദി നെപ്റ്റ്യൂൺസ് രൂപീകരിച്ചു. 1999-ൽ അദ്ദേഹം ഹ്യൂഗോ, ഷേ ഹേലി എന്നിവരോടൊപ്പം ചേർന്ന് രൂപീകരിച്ച നേർഡ് (N.E.R.D) എന്ന ബാൻഡിന്റെ പ്രധാന ഗായകനായി.
വില്യംസ് തന്റെ ആദ്യ സോളോ ആൽബമായ ഇൻ മൈ മൈൻഡ് 2006 ൽ പുറത്തിറക്കി. 2013 ൽ റോബിൻ തിക്കും ടിഐയും ചേർന്നുള്ള "ബ്ലർഡ് ലൈൻസ്" എന്ന ഗാനത്തിൽ അദ്ദേഹം പ്രത്യക്ഷപ്പെട്ടു, കൂടാതെ അദ്ദേഹത്തിന്റെ "ഹാപ്പി" എന്ന ഗാനം 2013 ൽ പുറത്തിറങ്ങിയ ഡെസ്പിക്കബിൾ മി 2 എന്ന ചിത്രത്തിന്റെ ശബ്‌ദട്രാക്കിന്റെ പ്രധാന സിംഗിൾ ആയിരുന്നു. അതേ വർഷം തന്നെ ഡാഫ്റ്റ് പങ്കിന്റെ "ഗെറ്റ് ലക്കി" എന്ന സിംഗിളിലും വില്യംസ് ഭാഗമായി. ഈ ഗാനം മികച്ച റെക്കോർഡ്, മികച്ച പോപ്പ് ഡ്യുവോ / ഗ്രൂപ്പ് പ്രകടനം എന്നിവക്കുള്ള 56-ാമത് ഗ്രാമി അവാർഡ് നേടി. അദ്ദേഹത്തിന്റെ രണ്ടാമത്തെ ആൽബം ഗേൾ 2014 ൽ പുറത്തിറങ്ങി. നിരവധി അംഗീകാരങ്ങളും നാമനിർദ്ദേശങ്ങളും വില്യംസിന് ലഭിച്ചിട്ടുണ്ട്. മൂന്ന് പ്രൊഡ്യൂസർ ഓഫ് ദി ഇയർ, നോൺ-ക്ലാസിക്കൽ (ഒന്ന് നെപ്റ്റ്യൂണിലെ അംഗമെന്ന നിലയിൽ) എന്നിവയടക്കം 13 ഗ്രാമി അവാർഡുകൾ അദ്ദേഹം നേടിയിട്ടുണ്ട്. 2014 ൽ മികച്ച "ഹാപ്പി" (ഡെസ്പിക്കബിൾ മി 2 ൽ നിന്ന്) ഒറിജിനൽ ഗാനത്തിനും, 2017 ൽ ഹിഡൻ ഫിഗേഴ്സ് എന്ന ചിത്രത്തിന്റെ നിർമ്മാതാവെന്ന നിലയിലും രണ്ടുതവണ അക്കാദമി അവാർഡ് നാമനിർദേശവും അദ്ദേഹത്തിന് ലഭിച്ചു.
അവലംബം
വർഗ്ഗം:1973-ൽ ജനിച്ചവർ വർഗ്ഗം:ഗ്രാമി പുരസ്കാര ജേതാക്കൾ വർഗ്ഗം:ജീവിച്ചിരിക്കുന്ന പ്രമുഖർ